title: António Félix da Costa

text: Kaudella 2014-15 Félix da Costa osallistui uuteen Formula E -sähköautosarjaan Amlin Aguri -tallin kuljettajana. Kauden ensimmäiseen kilpailuun Pekingissä hän ei osallistunut samana viikonloppuna ajetun DTM-osakilpailun vuoksi. Hän voitti kauden Buenos Airesissa, Argentiinassa. Félix da Costan kausi päättyi Moskovan osakilpailuun, sillä Lontoon osakilpailu osui samaan viikonloppuun DTM-osakilpailun kanssa. Kauden aikana hän keräsi 51 pistettä ja sijoittui kuljettajien sarjassa kahdeksanneksi.


title: António Félix da Costa

text: Félix da Costa jatkoi Team Aguri -tallissa kaudella 2015-2016. Hänen paras sijoituksensa oli kuudes sija, jonka hän ajoi kolmessa eri kilpailussa. Hän keräsi kauden aikana 28 pistettä ja sijoittui kuljettajien sarjassa 13:nneksi.


title: António Félix da Costa

text: Kaudeksi 2016-2017 Félix da Costa siirtyi Andrettille.


title: António Félix da Costa

text: Vuonna 2010 Félix da Costa testasi Force Indian Formula 1 -autoa 16. marraskuuta Abu Dhabin radalla ollen kolmanneksi nopein päihittäen tallin silloisen kilpakuljettajan Paul di Restan yli sekunnilla.


title: António Félix da Costa

text: Vuonna 2012 Félix da Costa liittyi Red Bullin nuorten kuljettajien kehitysohjelmaan. Samana vuonna hän testasi kahden päivän ajan Red Bullin F1-autoa Abu Dhabin nuorten kuljettajien testeissä. Hän oli ensimmäisenä päivänä toiseksi nopein kuljettaja ja seuraavana päivänä hän vastasi päivän nopeimmasta kärkiajasta. Vuonna 2013 Félix da Costa nimettiin Kiinan GP:stä lähtien Red Bullin ja Toro Rosson viralliseksi testi- ja varakuljettajaksi. Heinäkuussa hän osallistui Silverstonen nuorten kuljettajien testeihin ajaen kaksi päivää Red Bullin F1-autolla.


title: António Félix da Costa

text: Félix da Costa oli pitkään ehdolla kaudeksi 2014 Toro Rosson kilpakuljettajaksi, mutta lopulta talli valitsi venäläisen Daniil Kvjatin kuljettajakseen. Red Bullin kuljettaja-asioista vastaava Helmut Marko kertoi, että syynä valintaan oli osaksi Félix da Costan odotuksiin nähden heikosti mennyt kausi Formula Renault 3.5 -sarjassa.


title: António Félix da Costa

text: Vuoden 2015 lopulla Félix da Costa ilmoitti lopettavansa yhteistyön Red Bullin F1-tallin kanssa keskittyäkseen kilpailemaan DTM- ja Formula E -sarjoissa. Red Bull jatkaa Félix da Costan taloudellista tukemista muissa sarjoissa.


title: Pieni rumpalityttö

text: Pieni rumpalityttö () on John le Carrén romaani vuodelta 1983. Teoksen on suomentanut Eero Mänttäri, ja se on ilmestynyt suomeksi 1983 Tammen kustantamana.


title: Pieni rumpalityttö

text: "Pieni rumpalityttö" on vakoiluromaani. Tarina kertoo israelilaisen vakoilijan Martin Kurtzin toimista. Hän yrittää tappaa palestiinalaisen terroristin, jonka peitenimi on ”Khalil”. Khalil pommittaa juutalaisiin liittyviä kohteita Euroopassa, etenkin Saksassa. Kurtz kiinnittää brittiläisen näyttelijättären Charlien työskentelemään Israelin hyväksi kaksoisagenttina. Teoksessa ei ole le Carrén tunnetuinta henkilöhahmoa ”George Smileya”.


title: Pieni rumpalityttö

text: Juonenkäänteistä huolimatta joidenkin näkemysten mukaan teos ylittää vakoiluromaanin lajityypin rajat. ”"Pieni rumpalityttö" käsittelee vakoilijoita”, kirjoittaa William F. Buckley "The New York Timesissa," ”samalla tavalla kuin "Rouva Bovary" käsittelee aviorikosta tai "Rikos ja rangaistus" rikosta.”


title: Pieni rumpalityttö

text: Kirjan pohjalta tehtiin vuonna 1984 elokuva "Pieni rumpalityttö", jonka pääosissa ovat Diane Keaton, Yorgo Voyagis ja Klaus Kinski. Myös le Carré esiintyy pienessä roolissa elokuvassa.


title: Pioneeripataljoona 23 (jatkosota)

text: Pioneeripataljoona 23 eli PionP 23 oli jatkosodan aikainen Pirkka-Hämeen sotilasläänin Jyväskylän Suojeluskuntapiirissä perustettu divisioonan pioneeripataljoona, joka kuului 18. divisioonaan.


title: Pioneeripataljoona 23 (jatkosota)

text:
Pioneeripataljoona 23 perustettiin Hankasalmella 17. - 20. kesäkuuta 1941 Hankasalmen reserviläisistä.
Pataljoona keskitettiin junakuljetuksena Hankasalmelta Kallislahteen 20. kesäkuuta 1941 alkaen, mistä matka jatkui autokuljetuksella Pihlajalahteen, jossa pataljoona siirtyi proomukuljetuksella Likastenlahteen.


title: Pioneeripataljoona 23 (jatkosota)

text: Pioneeripataljoona 23 kotiutettiin 15. marraskuuta 1944 Hankasalmella.


title: HMS Achilles (F12)

text: HMS Achilles (viirinumero F12) oli Britannian kuninkaallisen laivaston Leander-luokan fregatti.


title: HMS Achilles (F12)

text: Alus tilattiin Yarrow Shipbuildersilta Glasgow'sta, missä köli laskettiin 1. joulukuuta 1967. Alus laskettiin vesille 21. marraskuuta 1968 ja otettiin palvelukseen 9. heinäkuuta 1970. Luokkansa aluksista poiketen sille ei asennettu Exocet-ohjuksia.


title: HMS Achilles (F12)

text: Alus palveli Kaukoitään sijoitetussa laivasto-osastossa, jossa sen tehtävänä oli suojata suurempia aluksia, kuten lentotukialus "HMS Eagleä". Se siirrettiin 1974 3. fregattilaivueeseen ja edelleen saman vuoden aikana se oli yhdeksän kuukauden komennuksella Kaukoidässä Task Group 317.2:n mukana. Osasto vieraili lukuisissa afrikkalaisissa satamissa matkallaan Intian valtamerelle. Alus palasi osaston mukana kotimaahan kesäkuussa 1975.


title: HMS Achilles (F12)

text: Saman vuoden aikana alus kolaroi Doverinsalmessa kreikkalaisen tankkerin "Olympic Alliancen" kanssa, jolloin sen keula vaurioitui pahoin. Alus liitettiin 1976 korjausten jälkeen kalastuksenvalvontalaivueeseen, jonka mukana se osallistui kolmanteen turskasotaan.


title: HMS Achilles (F12)

text: Alus liitettiin 1989 Dartmouthin koulutuslaivueeseen, jonka mukana se vieraili muun muassa Saksan liittotasavallassa. Seuraavan vuoden tammikuussa alus poistettiin palveluksesta.


title: HMS Achilles (F12)

text: Alus myytiin Chilelle, jossa se aloitti palveluksensa 1991 nimellä "Ministro Zenteno". Chilen laivasto poisti aluksen palveluksesta 2006. Alus siirrettiin reserviin, jossa se oli aina vuoteen 2010. 27. helmikuuta 2010 Chilen maanjäristykset ja niiden aiheuttama tsunami siirsi aluksen Talcahuanon laivastotukikohdasta lähelle Dichatoa.


title: HMS Achilles (F12)

text: Maaliskuussa Chilen laivasto päätti upottaa aluksen taatakseen esteettömän merenkulun alueella. OPV81 "Pilato Pardon" miehistö upotti aluksen vielä maaliskuun aikana.


title: Ministro Zenteno

text: Ministro Zenteno on ollut kolmen Chilen laivaston aluksen nimenä:


title: Rauskut (heimo)

text: Rauskut (Rajidae) on rauskukaloihin kuuluva rustokalaheimo, jonka lajit elävät pääosin valtamerissä.


title: Rauskut (heimo)

text: Vanhimmat rauskujen heimoon kuuluvat fossiilit on ajoitettu myöhäiselle liitukaudelle. Nykyään sukuja heimossa on 26 ja lajimäärä vaihtelee lähteittäin 257-290 lajin välillä.


title: Rauskut (heimo)

text: Rauskut ovat litteitä kaloja, joilla on suuret rintaevät ja ruumis on vinoneliön tai sydämen muotoinen. Lajien koko vaihtelee pienestä suureen ja niiden pituus on 20–250 cm ja ruumiin leveys on 12–180 cm. Pyrstö on kapea ja kaksi pientä selkäevää sijaitsevat lähellä pyrstön kärkeä. Suuret ruiskureiät sijaitsevat aivan silmien yläpuolella. Monien lajien iho on piikkinen ja erityisesti koirailla on piikkejä rintaevissä. Suu sijaitsee pään alapuolella ja on vino tai kaareva. Hammasrivejä suussa on kummassakin leuassa 30–70 ja hampaat ovat pienet ja pyöreäkärkiset.


title: Rauskut (heimo)

text: Rauskujen heimon lajeja tavataan kaikista valtameristä sekä kylmistä että lämpimistä vesistä. Ne ovat pääasiassa suolaisen veden kaloja, mutta muutamia lajeja tavataan myös murtovedestä. Rauskut viihtyvät mutaisilla ja hiekkaisilla pohjila ja niitä on tavattu aina yli 4 000 metrin syvyydestä. Kalojen ravintoa ovat selkärangattomat eläimet, kuten äyriäiset, pääjalkaiset ja simpukat.


title: Rauskut (heimo)

text: Kaikki lajit ovat ovipaarisia eli naaras munii suurikokoisia munakoteloita, joiden pinnalla on piikkejä. Poikaset voivat kuoriutuvat munistaan vasta usean kuukauden kuluttua munimisesta. Fossiilitutkimusten perusteella nykyiset munivat rauskut ovat kehittyneet eläviä poikasia synnyttäneistä rauskuista.


title: Rauskut (heimo)

text: Monet rauskujen heimon lajeista ovat tärkeitä kalastuksen kohteita.


title: HMS Achilles (1747)

text: HMS Achilles oli Britannian kuninkaallisen laivaston vuonna 1744 ostama tai vuokraama kahdeksantykkinen kuunari.


title: HMS Achilles (1747)

text: HMS "Achilles" oli palveluksessa Länsi-Intian asemalla. Kaksi Espanjan laivaston alusta valtasi HMS "Achilleksen" 14. marraskuuta 1745 lähellä Jamaikaa.


title: Albright

text: Albright on seuraavien henkilöiden sukunimi:


title: Deconstruction

text: Deconstruction on kanadalaisen muusikon Devin Townsendin kahdestoista studioalbumi, sekä kolmas neljästä suunnitellusta The Devin Townsend Project -nimikkeen alla tehdystä studioalbumista.


title: Deconstruction

text: Tuoreen KaaosTV:n haastattelun mukaan albumi on konseptialbumi, joka kertoo miehestä joka joutuu Helvettiin ja tapaa paholaisen. Aikanaan paholainen lupaa paljastaa hänelle maailmankaikkeuden salat ja tarjoaa hänelle juustopurilaisen, mutta mies onkin kasvissyöjä eikä voi syödä purilaista, todeten näin matkansa merkityksettömäksi. Albumi on luonteeltaan humoristinen sekä kaoottinen, mikä eroaa Townsendin tuoreesta tuotannosta.


title: Deconstruction

text: Kaikki kappaleet kirjoittanut Devin Townsend.


title: Mobiiliporno

text: Mobiiliporno tai mobiili-aikuisviihde (engl. "mobile porn", "mobile adult content", "mobile erotica" tai "cellphone adult content") on pornografian alalaji, jota jaetaan matkaviestintäverkkojen kautta mobiililaitteiden kulutukseen, kuten matka- ja älypuhelimiin.


title: Mobiiliporno

text: Mobiilipornoa on kritisoitu eritoten siksi, että lapsien on mahdollista altistua sopimattomalle ja aikuisille tarkoitetulle sisällölle. Jotkin verkko-operaattorit ovat ottaneet käyttöön iäntarkastusjärjestelmän, joka vaatii käyttäjältä vahvistuksen täysi-ikäisyydestään.


title: Mobiiliporno

text: PSP-pelikonsolin luoja Sony on ilmoittanut tyytymättömyytensä mobiilipornon kasvuun, mutta myöntää olevansa voimaton sen estämisessä.


title: Blood on the Dance Floor (yhtye)

text: Blood on the Dance Floor ("BOTDF") oli yhdysvaltalainen electronica-yhtye, johon kuuluivat Dahvie Vanity ja Jayy Von Monroe.


title: Blood on the Dance Floor (yhtye)

text: Yhtye aloitti vuonna 2007 Orlandossa, Floridassa. BOTDF on julkaissut kymmenen albumia, joista uusin julkaistiin kesällä 2014. Yhtye hajosi vuonna 2016, mutta Dahvie ilmoitti aloittaneensa uuden projektin Sinners Are Winners (syntiset ovat voittajia).


title: Cooked on Phonics

text: Cooked on Phonics on parodinen metal/punk rock -konseptialbumi, jonka on kirjoittanut Devin Townsend. Albumi on julkaistu nimellä Punky Brüster.


title: Cooked on Phonics

text: Albumi kertoo puolalaisesta death metal -yhtyeestä, joka päättää luopua imagostaan tullakseen kaupalliseksi punk rock -yhtyeeksi nimeltä Punky Brüster.


title: Cooked on Phonics

text: Jokaisella projektin jäsenellä on kaksi henkilöhahmoa, joista ensimmäinen on Punky Brüsterin jäsen, toisen ollessa Cryptic Coronerin jäsen:Kaikki kappaleet kirjoittanut Devin Townsend.Muut laulajat ja muusikot


title: Cooked on Phonics

text: Tuotanto


title: Strapping Young Lad (albumi)

text: Strapping Young Lad on kanadalaisen saman nimisen yhtyeen eponyymi kolmas studioalbumi, joka julkaistiin 11. helmikuuta 2003.


title: Strapping Young Lad (albumi)

text: Kaikki kappaleet kirjoittanut Strapping Young Lad, ellei toisin mainita.


title: Matkailu- ja Ravintolapalvelut MaRa

text: Matkailu- ja Ravintolapalvelut MaRa on valtakunnallinen matkailu-, hotelli-, ravintola- ja vapaa-ajanpalvelualan sekä niihin liittyvän hyvinvointipalvelualan edunvalvoja ja työmarkkinajärjestö.


title: Matkailu- ja Ravintolapalvelut MaRa

text: MaRassa on 2 700 jäsentä, joilla on 7 400 toimipaikkaa. Jäsenet edustavat yli 85 prosenttia matkailu- ja ravintola-alan koko liikevaihdosta Suomessa ja jäsenyritykset työllistävät noin 70 000 henkilöä. Liiton jäsenistä merkittävä osa on pk-yrityksiä.


title: Matkailu- ja Ravintolapalvelut MaRa

text: MaRan hallituksen puheenjohtajana toimii toimitusjohtaja Tomi Lantto Antell-konsernista. Liiton toimitusjohtajana toimii Timo Lappi, ja liitolla on keskustoimisto Helsingissä osoitteessa Merimiehenkatu 29.


C:enter:### on kanadalaisen extreme metal -yhtye Strapping Young Ladin 7" vinyyli-EP, joka on julkaistu vuonna 2007. Se julkaistiin saksalaisen levy-yhtiön Restrain Recordsin kautta, ja se on rajoitettu 500:n käsin numeroituun kopioon. Yhtyeen rumpalin Gene Hoglanin mukaan albumin nimi lausutaan "See colon, enter colon, pound, pound, pound", mikä viittaa anaaliseksiin.


title: See colon, enter colon, pound, pound, pound

text: A-puoli


text: B-puoli


title: Matilda Gyllenberg

text: Matilda Gyllenberg on suomenruotsalainen toimittaja. Gyllenberg on juontanut ruotsinkielisiä uutisia, TV-Nyttiä, ruotsinkielisiä uutisia Ykkösen Aamu-TV:n yhteydessä, ja aamuohjelma Min Morgonia.


title: Matilda Gyllenberg

text: Gyllenberg on toiminut myös näyttelijänä ja käsikirjoittajana.


title: Äänimalja

text: Äänimalja on soiva esine. Äänimaljat ovat kuperanmuotoisia instrumentteja, joita oikeaoppiseen valmistamiseen käytetään seitsemän tai kahdentoista eri metallin seosta. Äänimaljoja soitetaan joko hieromalla puisella kapulalla reunoja pitkin tai villasta huovutetulla iskimellä. Äänimaljojen ääni soi pitkään, ja niiden soinnut rentouttavat ja rauhoittavat. Terapia- ja hoitokäyttöön tarkoitetut maljat taotaan käsityönä. Äänimaljojen juuret ulottuvat Tiibetiin. Suomeen äänimaljoja tuodaan Tiibetistä, Nepalista ja Intiasta.


title: Kəlbəcər

text: Kəlbəcər (; ) on kaupunki Azerbaidžanissa. Se sijaitsee Pienellä-Kaukasuksella Tərtərjoen varrella 445 kilometriä Bakusta länteen.


title: Kəlbəcər

text: Paikkakunnasta tuli Kəlbəcərin piirin keskus vuonna 1930 ja kaupunki vuonna 1980. Neuvostoaikana Kəlbəcər oli karjatalousalueen keskus, jossa toimi elintarviketeollisuutta. Vuoden 1989 väestönlaskennan mukaan siellä oli 7 200 asukasta.


title: Kəlbəcər

text: Armenialaiset joukot valtasivat Kəlbəcərin Vuoristo-Karabahin sodan aikana maalis-huhtikuussa 1992, jolloin koko azeriväestö pakeni kaupungista. Nykyään se kuuluu "Qarvatšar"-nimisenä de facto itsenäisen Vuoristo-Karabahin tasavallan Šahumjanin piiriin. Asukkaita on 600 henkeä (vuonna 2009).


title: WIDER

text: WIDER voi viitata seuraaviin:


title: WIDER

text: WIDER- lyhenne sanasta 'World Institute for Development Economics Research' (WIDER)(suomeksi 'maailman talouskehityksen tutkimuslaitos').


title: Frederick Cornwallis

text: Frederick Cornwallis (5. maaliskuuta 1713 – 19. maaliskuuta 1783) oli Canterburyn arkkipiispa. Vuonna 1750 hänestä tuli St Paulin katedraalin pappi ja myöhemmin samana vuonna Lichfieldin piispa. Thomas Seckerin kuoltua vuonna 1768 hänen ystävyytensä silloisen pääministerin ja Graftonin herttuan, Augustus FitzRoyn, kanssa auttoi häntä saamaan nimityksen arkkipiispaksi.


title: Frederick Cornwallis

text: Hänen veljenpoikansa oli kenraali Charles Cornwallis.


title: Pyhännänjärvi

text: Pyhännänjärvi on Pyhännän kunnassa sijaitseva, pinta-alaltaan 3,8 neliökilometrin kokoinen järvi. Kirkonkylä sijaitsee järven rannalla. Järven rannalla on uimaranta, jossa on myös rantalentopallokenttä.


title: Suloinen nainen

text: Suloinen nainen ("Une femme douce") on Robert Bressonin ohjaama ranskalainen elokuva vuodelta 1969. Se perustuu Fjodor Dostojevskin novelliin ”Lempeä luonne”. Sen pääosissa ovat Dominique Sanda ja Guy Frangin.


title: Suloinen nainen

text: "Suloinen nainen" kertoo nuoresta parista, jonka avioliitto on jäänyt aivan täysin vaille kommunikaatiota. Elokuvan alussa nainen tekee itsemurhan, ja tämän jälkeen mies yrittää ymmärtää sitä, miksi hänen vaimonsa oli päätynyt itsemurhaan, kertomalla parin tarinan palvelijalle.


title: Suloinen nainen

text: Bresson muokkasi hieman Dostojevskin novellia elokuvakäsikirjoitusta varten. Novellissa lähes 50-vuotias mies kertoo tarinansa suoraan lukijalle, kun elokuvassa pääosamies on vain noin 30-vuotias ja kertoo tarinansa palvelijalle. Lisäksi Bresson siirsi elokuvan menneestä Pietarista nykyajan Pariisiin. Elokuva oli Bressonin ensimmäinen värielokuva.


title: Suloinen nainen

text: Bresson valitsi elokuvan pääosiin Dominique Sandan ja taidemaalari Guy Franginin, jonka hän tapasi taidenäyttelyssä. Lisäksi pienessä sivuroolissa on muun muassa kirjailija Claude Ollier. Rooli oli mallina tunnetun Sandan ensimmäinen valkokangasesiintyminen. Sanda oli niitä harvoja Bressonin ”malleina” käyttämistä henkilöistä, jotka pystyivät tekemään pitkän elokuvauran.


title: Ryhmätyö (yhdistys)

text: Ryhmätyö ry on sitoutumaton suomalainen yhdistys, joka on perustettu vuonna 1958.


title: Ryhmätyö (yhdistys)

text: Ryhmätyö ry järjestää ihmissuhde- ja vuorovaikutustaitojen opiskelua sekä ammatillista jatko- ja täydennyskoulutusta. Yhdistys on yli 50-vuotisen toimintansa aikana luonut opiskelutradition, joka perustuu ryhmän jäsenen omakohtaiseen kokemukseen ja oppimiseen sen kautta.


title: Ryhmätyö (yhdistys)

text: Ryhmätyö ry julkaisi neljä kertaa vuodessa ilmestynyttä Ryhmätyö-lehteä vuosina 1972–2013.


title: Fred Willard

text: Fred Willard (s. 18. syyskuuta 1939) on yhdysvaltalainen koomikko ja näyttelijä, joka tunnetaan improvisaatiotaidoistaan. Hänet tunnetaan muun muassa Christopher Guestin pseudodokumenteista "Hei me rokataan!", "Broadwayn kutsu", "Best in Show", "Hei me folkataan" ja "Ja Oscarin saa..." kuten myös televisiosarjasta "D.C. Follies". Hän sai kolme Emmy-ehdokkuutta Robert Baronen appiukon roolista televisiosarjassa "Kaikki rakastavat Raymondia".


title: Marcus Claudius Marcellus (Augustuksen siskonpoika)

text: Marcus Claudius Marcellus (42 eaa.-23 eaa.) oli Rooman keisari Augustuksen siskon Octavian poika. Marcelluksen isä oli Gaius Claudius Marcellus. Augustus aikoi tehdä Marcelluksesta seuraajansa ja antoi tyttärensä Julian Marcellukselle vaimoksi vuonna 25 eaa. Augustus otti myös hänet mukaan sotaretkelle Hispaniaan samana vuonna. Augustus haki Marcellukselle oikeuden asettua ehdolle konsuliksi kymmenen vuotta ennen lain säätämää ikää. Vuonna 23 eaa. Marcellus oli ediilinä, mutta hän kuoli saman vuoden lopulla. Augustus nimitti Marcelluksen mukaan teatterina ja antoi haudata hänet omaan mausoleumiinsa.


title: See See Rider

text: ”See See Rider” (tunnetaan myös nimillä ”C.C. Rider”, ”See See Rider Blues” tai ”Easy Rider”) on suosittu yhdysvaltalainen blueskaavaa käyttävä kappale. Sen nauhoitti ensin Gertrude ”Ma” Rainey vuonna 1924 ja sen jälkeen monet muutkin artistit.


title: Man on the Silver Mountain

text: Man on the Silver Mountain on brittiläisen rockyhtyeen Rainbow’n kappale vuoden 1975 "Ritchie Blackmore's Rainbow" -albumilta. Kappale julkaistiin vuonna 1977 ’Kill the King’ -singlen b-puolella. Kappaleen sävelsivät Ritchie Blackmore ja Ronnie James Dio.


title: Lielvārdelainen

text: Lielvārdelainen oli "Henrikin Liivinmaan kronikassa" vuonna 1213 mainittu liettualainen ruhtinas. Historioitsija Tomas Baranauskasin mukaan kyseessä oli mahdollisesti koko Liettuan ruhtinas eli suuriruhtinas. Liivinmaan kronikka ei mainitse ruhtinaan nimeä, mutta esimerkiksi Baranauskas käyttää hänestä nimitystä lielvārdelainen hänen kuolinpaikkansa mukaan. Samoin Baranauskasin mukaan lielvārdelaista seurasi suuriruhtinaana samassa teoksessa mainittu Steckse ja hän oli mahdollisesti myöhemmän suuriruhtinas Mindaugasin isä.


title: Lielvārdelainen

text: "Henrikin Liivinmaan kronikan" mukaan lielvārdelainen oli vuonna 1213 Liivinmaalle suunnanneen sotajoukon päällikkö. Sotaretki tapahtui kostoksi Kokneselaisten ritarien ja lättiläisten suorittamista sotaretkistä seelejä ja liettualaisia vastaan. Lielvārdelaisen joukot tulivat Väinäjoen yli Lielvārdeen, jossa liettualaiset surmasivat ja ottivat vangeiksi paikallisia liiviläisiä. Vangiksi joutui myös paikallinen vanhin nimeltä Uldewene. Paikalle saapui Volkwinin johtama kalparitari- ja kauppiasjoukko, joka hyökkäsi liettualaisten kimppuun. Lielvārdelainen sai surmansa seuranneessa taistelussa, jossa liettualaiset kärsivät tappion. Lielvārdelaisen pää irrotettiin ja se annettiin lopulta liettualaisille lunnaina Uldewenestä. Kronikan mukaan liettualaiset hautasivat pään pakanallisten tapojen mukaisesti hautajaisissa, joihin liittyi juomingit.


title: Euroopan rahoitusvakausväline

text: Euroopan rahoitusvakausväline (ERVV; ) on 9. toukokuuta 2010 muodostettu 16 euroalueen maan rahasto, joka voi myöntää lainaa ongelmiin ajautuneille maille. Euromaat antoivat rahastolle 440 miljardin euron takuut, jotka myöhemmin kasvatettiin 780 miljardiin euroon. ERVV:n päämaja on Luxemburgissa. Muodoltaan se on Luxemburgin lain mukainen osakeyhtiö. Sen johdossa on saksalainen Klaus Regling. ERVV voi myöntää lainoja jäsenmaan pyynnöstä Euroopan komission, IMF:n ja euroalueen valtiovarainministerien kanssa käytyjen neuvottelujen jälkeen.


title: Euroopan rahoitusvakausväline

text:
Muita ongelmiin ajautuneita euromaita avustavia tahoja ovat IMF ja Euroopan rahoituksenvakautusmekanismi (ERVM; ), joka on Euroopan komission kokoama ja taattu EU:n budjetista.
Kreikalla on ollut erillinen pelastusohjelmansa, mutta loka-marraskuulle 2011 suunniteltu noin 113 miljardin euron suuruinen Kreikka II -paketti hoidetaan ERVV:n kautta. Irlantia tukevat lisäksi Britannia, Ruotsi ja Tanska bilateraalisilla sopimuksilla. Kesäkuun 2013 jälkeen ERVV ja ERVM on tarkoitus korvata Euroopan vakausmekanismilla (EVM; ).


title: Euroopan rahoitusvakausväline

text: ERVV on tarkoitettu väliaikaiseksi ja se lakkautetaan 30.6.2013 jälkeen, sitten kun sillä ei enää ole lainoja euroalueen maille.


title: Euroopan rahoitusvakausväline

text:
Komission mukaan ERVV ei ole Lissabonin sopimuksen yhteisvastuun kieltävän 125 artiklan vastainen, koska kyse on lainoista, ei velkojen ottamisesta muiden maiden vastattavaksi.
Saksan valtiosääntötuomioistuin tutki Rahoitusvakausvälineen lainmukaisuutta ja totesi sen syyskuussa 2011 Saksan perustuslain mukaiseksi.


title: Euroopan rahoitusvakausväline

text: Tammikuussa 2012 luottoluokittaja Standard & Poor's laski rahaston luottoluokituksen parhaimmasta luokasta pykälän alemmas, koska sitä takaamassa ei ollut enää tarpeeksi AAA-maita. Euroopan keskuspankin pääjohtaja Mario Draghi vaati tuolloin, että rahaston lainanantokykyä pitää vahvistaa lisäämällä talletuksia siihen.


title: Euroopan rahoitusvakausväline

text: Helmikuussa 2015 Nordean pääanalyytikko Jan von Gerich arvioi että Kreikalle myönnetyt lainat ovat arvoltaan enää kolmanneksen niiden nimellisarvosta. ERVV on myöntänyt Kreikalle lainoja 142 miljardilla eurolla.


title: Trampled Under Foot

text: Trampled Under Foot on brittiläisen Led Zeppelin -yhtyeen vuonna 1975 julkaistu kappale, jonka kirjoittivat yhteistyössä Robert Plant, Jimmy Page ja John Paul Jones. Se ilmestyi albumilla "Physical Graffiti" sekä erikseen singlenä, jolloin se ylsi top 40:een Yhdysvalloissa.


title: Trampled Under Foot

text: Studiojammailun seurauksena syntynyt kappale sisältää vaikutteita funk- ja R&B-musiikista. Tätä ilmentää muun muassa John Paul Jonesin soittama klavinetti sekä se, että kappaleen riffi on osin kopioitu Stevie Wonderin kappaleesta ”Superstition”. Kappaleessa ei ole lainkaan varsinaista kertosäettä.


title: Trampled Under Foot

text: Laulun sanoitus pohjautuu Robert Johnsonin kappaleeseen ”Terraplane Blues”. ”Trampled Under Footissa” auto toimii metaforana naiselle.


title: Trampled Under Foot

text:
A-puoli
B-puoli


title: Devlab

text: Devlab on kanadalaisen muusikon Devin Townsendin kuudes sooloalbumi sekä ensimmäinen ambient-albumi. Se julkaistiin 4. joulukuuta 2004 Townsendin omalla levymerkillä HevyDevy Records. Townsend kutsuu itse musiikkia metalliambientiksi ja se luokitellaan miehen kokeiluksi. Se on hyvin tekninen albumi ja se voidaan laskea jopa konemusiikiksi. Albumin raitoja ei ole varsinaisesti nimetty, joten ne on vain numeroitu.


title: Devlab

text: Kaikki kappaleet kirjoittanut Devin Townsend.


title: Euroopan vakausmekanismi

text:
Euroopan vakausmekanismi (EVM; ) on euromaiden perustama kansainvälinen rahoituslaitos, jonka avulla on tarkoitus turvata euroalueen rahoitusvakaus. EVM aloitti toimintansa virallisesti 8. lokakuuta 2012. Sen kautta voidaan myöntää rahoitustukea talousvaikeuksissa oleville EVM:n jäsenmaille.
EVM on muodoltaan Luxemburgiin rekisteröity osakeyhtiö.


title: Euroopan vakausmekanismi

text: Suomen valtioneuvosto hyväksyi 28. kesäkuuta 2012 sopimuksen Euroopan vakausmekanismin perustamisesta. Eduskunta antoi hyväksyntänsä sopimukselle 21. kesäkuuta 2012.


title: Euroopan vakausmekanismi

text: Voimaan tullessaan Euroopan vakausmekanismi korvasi väliaikaiset Euroopan rahoitusvakausväline (ERVV; ) ja Euroopan komission ja budjetin alainen Euroopan rahoituksenvakautusmekanismi (ERVM; ).


title: Euroopan vakausmekanismi

text: EVM perustuu 80 miljardin euron maksettuun pääomaan ja enintään 620 miljardin euron korotusvaltuuksiin. Sen lainanantokyky on 500 miljardia euroa.


title: Euroopan vakausmekanismi

text: Kaikki vakausmekanismin hallitsema omaisuus ja varat on täysin vapautettu veroista. EVM:n henkilöstö on EVM:n maksamien palkkojen ja korvausten osalta vapautettu kansallisesta tuloverosta. Lisäksi vakausmekanismin kaikki toimitilat ja omaisuus on suojattu takavarikoilta ja pakkolunastuksilta. Vakausmekanismia tai mitään sen osaa ei myöskään voida koskaan syyttää oikeudessa.


title: Euroopan vakausmekanismi

text:
Joulukuussa 2011 EU-maiden päämiehet sopivat Saksan ja Ranskan ehdotuksesta, että päätökset EVM:n käytöstä voi tehdä ilman kaikkien osapuolten hyväksyntää 85 %:n määräenemmistöllä.
Suomen eduskunnan perustuslakivaliokunnan mukaan muutos on vastoin Suomen perustuslakia. Kokoomuksen Kimmo Sasi oli ainoa, joka jätti eriävän mielipiteensä. Valtiovarainministeri Jutta Urpilainen sanoi, ettei Suomi hyväksy määräenemmistön käyttöä ja voi jäädä pois vakausmekanismista.


title: Euroopan vakausmekanismi

text: Alkuvuodesta 2012 on esitetty vaatimuksia, että rahaston koko pitäisi jopa kaksinkertaistaa.


title: Euroopan vakausmekanismi

text: Suomen osuus EVM:n pääomasta on noin 1,8 prosenttia, mikä vastaa noin 12,6 miljardin euron osuutta. Vastuu voi nousta, jos eduskunta hyväksyy EVM:n osakepääoman korotuksen. EVM voi vaatia Suomea maksamaan 11,14 miljardia euroa EVM:n tappioiden kattamiseksi tai sen maksukyvyttömyyden välttämiseksi. EVM:n aiheuttamien riskien mittaluokkaa ei voida arvioida tarkasti.


title: Euroopan vakausmekanismi

text: Taloustoimittaja Jan Hurri kritisoi Suomen liittymistä vakausmekanismiin, koska Suomen osallistuminen ei vaikuta kriisin kehittymiseen eikä suomalaisilla rahoituslaitoksilla ole merkittäviä taloudellisia vastuita kriisimaissa. Brittiläinen ajatushautomo Open Europe kyseenalaisti vakausmekanismin lainmukaisuuden ja sen toimien tehokkuuden kriisin ratkaisemisessa. Euroopan vakausmekanismia vastaan on järjestetty kaksi mielenosoitusta kesäkuussa 2012.


title: Euroopan vakausmekanismi

text: Lokakuussa 2013 oikeustieteen tohtori Kari Uoti arvioi, että valtiovarainministeri Jutta Urpilainen oli esteellinen päättäessään Euroopan vakausmekanismin osakkeiden merkinnästä.


title: Easy Rider (täsmennyssivu)

text: Easy Rider voi tarkoittaa seuraavia:


title: Takaus

text: Takaus on sitoumus, jolla sitoumuksen antaja (takaaja) lupautuu velkojalle vastuuseen kolmannen henkilön (päävelallisen) velasta.


title: Takaus

text: Takaus kuuluu vakuussitoumuksiin ja se on yksi henkilövakuuksista. Velan vakuutena on takaajan varallisuus kokonaan eikä vain yksilöity osa hänen omaisuudestaan, niin kuin reaalivakuuksissa. Vakuus on laajempi käsite kuin takaus.


title: Takaus

text: Takaukselle ovat ominaisia muun muassa seuraavat seikat:


title: Takaus

text: Takaus on oikeudellinen kolmikantasuhde, jossa osapuolina ovat velkoja, päävelallinen ja takaaja. "Päävelallinen" on vastuussa velan maksamisesta "velkojalle". Jos velallinen ei maksa velkaansa, velkojalla voi olla oikeus vaatia suoritusta "takaajalta" ja jos takaaja joutuu suorittamaan velan, hän saa vaatia korvausta päävelalliselta."Omavelkainen takaus" on takaus, jonka mukaan takaaja vastaa päävelasta niin kuin henkilökohtaisesti vastuussa oleva velallinen. Omavelkainen takaus ilmaistaan sanoilla ”omavelkainen takaus”, ”takaan kuin oman velan” tai ”takaan omavelkaisesti”. Omavelkainen takaaja on päävelasta ensisijaisessa vastuussa. Velkoja saa omavelkaisen takauksen perusteella vaatia takaajalta suoritusta, kun päävelka on erääntynyt (Takauslaki 22 §). Velkojat vaativat takauksen yleensä aina omavelkaisena, koska sen perusteella perintätoimet on helppo kohdistaa samanaikaisesti ja yhteisvastuullisesti sekä päävelallista että takaajaa vastaan.


title: Takaus

text: "Toissijainen takaus" on takaus, jonka mukaan takaaja vastaa päävelasta vain, jollei suoritusta saada velalliselta. Tällaista takausta kutsuttiin ennen "lailliseksi takaukseksi". Jos takauksessa ei ole mainintaa omavelkaisuudesta, se katsotaan toissijaiseksi takaukseksi. Toissijaiset takaukset ovat käytännössä erittäin harvinaisia.


title: Takaus

text: "Vierasvelkapanttauksella" tarkoitetaan sitoumusta, jonka perusteella sitoumuksen antaja (pantinantaja) antaa omaisuuttaan (pantin) velkojalle toisen henkilön velvoitteen suorittamisen vakuudeksi. Vierasvelkapanttaus ei ole takaus – se kuuluu esinevakuuksiin, mutta koska siinä annetaan vakuus toisen henkilön velasta, tällaisesta vieraan velan maksamisen varalta annetusta, jossain määrin takauksen kaltaisesta panttaussitoumuksesta säädetään takauslaissa.


title: Rebekka (romaani)

text: Rebekka () on Daphne du Maurierin kirjoittama romaani. Kun se julkaistiin vuonna 1939, du Maurier nousi – suureksi yllätyksekseen – yhdeksi tuon ajan suosituimmista kirjailijoista. "Rebekkaa" on luonnehdittu yhdeksi hänen parhaista töistään. Kirjassa on huomattu yhtäläisyyksiä Charlotte Brontën "Kotiopettajattaren romaaniin". Du Maurier kirjoitti suuren osan romaanista Egyptin Aleksandriassa, jonne hänen miehensä oli tuolloin lähetetty.


title: Rebekka (romaani)

text: Kun Rebekka julkaistiin ensimmäisen kerran, sitä painettiin 20 000 kappaletta ja se oli huikea menestys. Se ei kuitenkaan ollut kriitikoiden suosiossa. "The Times" -lehti luonnehti romaania seuraavasti: ”aineisto on vähäpätöistä... mikään tässä ei yllä pienoisromaanin tasolle...”. Muutama näki romaanissa sen, mitä kirjailija halusi heidän näkevän: voimakkaan miehen ja heikon naisen suhteen tarkastelun.


title: Rebekka (romaani)

text: Alfred Hitchcock ohjasi romaanin pohjalta ensimmäisen yhdysvaltalaisen elokuvansa "Rebekka" vuonna 1940. Hitchcockin elokuvista se oli ainoa, joka voitti parhaan elokuvan Oscar-palkinnon. "Rebekka" oli Hitchcockin toinen ohjaus du Maurierin teoksen pohjalta. Hänen edellinen ohjaustyönsä "Jamaica Innin rannikkorosvot" perustui niin ikään du Maurierin romaaniin. Hitchcockin kolmas du Maurier -filmatisointi oli "Linnut" vuonna 1960. Daphne Du Maurierin isä, näyttelijä, tuottaja ja kirjailija Gerald du Maurier, oli Hitchcockin ystävä. Siksi Daphne du Maurier lienee ollut yksi Hitchcockin suosikkikirjailijoista. Hitchcock ei näet ole tehnyt kenenkään muun kirjailijan teoksista näin monta elokuvasovitusta.


title: Rebekka (romaani)

text: Romaani on innoittanut kolmea uutta kirjaa ja kirjailijaa:


title: Delawaren piirikunta (Pennsylvania)

text: Delawaren piirikunta ("Delaware County") on piirikunta Pennsylvanian osavaltiossa Yhdysvalloissa. Vuoden 2000 väestönlaskennassa piirikunnassa oli 550 864 asukasta, mikä tekee siitä väkiluvultaan osavaltion viidenneksi suurimman piirikunnan. Piirikunta sijaitsee Delawarejoen rannalla osavaltion suurimman kaupungin ja piirikunnan Philadelphian länsipuolella ja on osa niin sanottua Delaware Valleyn metropolialuetta.


title: Delawaren piirikunta (Pennsylvania)

text: 477 neliökilometrin laajuinen Delawaren piirikunta on Pennsylvanian vanhinta asutettua aluetta. Uuden-Ruotsin kuvernööri Johan Printz rakennutti linnoituksen läheiselle Tinicum Islandille vuonna 1643. Pennsylvanian perustaja William Penn rantautui Chesteriin vuonna 1682. Delawaren piirikunta perustettiin vuonna 1789 Chesterin piirikunnasta erottamalla ja nimettiin Delawarejoen mukaan. Piirikunnan hallintokeskus on vuodesta 1851 lähtien ollut Media, mitä ennen hallintokeskus oli Chester, joka toimi alun perin myös Chesterin piirikunnan hallintokeskuksena.


title: Delawaren piirikunta (Pennsylvania)

text: Piirikunnassa on 49 kunnallishallinnollista aluetta, jotka käyttävät nimityksiä city, borough ja township. Väkiluvultaan suurin kunta on Upper Darby, jossa oli vuoden 2000 väestönlaskennassa 81 821 asukasta.


title: Delawaren piirikunta (Pennsylvania)

text: Piirikunnan alueella sijaitsee Riddley Creekin osavaltionpuisto ja osa William Pennin osavaltionmetsästä.


title: Füzuli (kaupunki)

text: Füzuli (, ) on kaupunki Azerbaidžanissa. Se sijaitsee Araksin sivujoen Quruçayn varrella 310 kilometriä Bakusta lounaaseen.


title: Füzuli (kaupunki)

text: Paikkakunta on saanut alkunsa Qarabulaqin kylästä, josta tuli Jelizavetpolin lääniin kuuluneen Cəbrayılin kihlakunnan ja vuodesta 1930 lähtien hallintopiirin keskus. Aluksi kaupungin nimenä oli "Karjagino" (ven. Карягино, ). Vuonna 1959 se nimettiin runoilija Füzulin mukaan. Neuvostoaikana kaupungissa toimi elintarvike- ja rakennustarviketeollisuutta. Vuoden 1989 väestönlaskennan mukaan siellä oli 17 100 asukasta.


title: Füzuli (kaupunki)

text: Armenialaiset joukot valtasivat Füzulin Vuoristo-Karabahin sodan aikana elokuussa 1993, jolloin koko azeriväestö pakeni kaupungista. Nykyään lähes täydellisesti hävitetty paikkakunta kuuluu "Varanda"-nimisenä de facto itsenäisen Vuoristo-Karabahin tasavallan Hadrutin piiriin.


title: Virta (televisiosarja)

text: Virta on Rike Jokelan ohjaama, suomalainen televisiosarja, jota esitti Nelonen -televisiokanava. Sarjan ensimmäinen osa esitettiin Nelosella torstaina 7. huhtikuuta 2011. "Virta" on dekkarisarja, jota on kuvailtu suomalaisten vastauksena "Beckin" ja "Wallanderin" heittämään haasteeseen.


title: Liisanpuisto (albumi)

text: Liisanpuisto on rap-yhtye Liisanpuiston esikoisalbumi. Sen julkaisi Ranka Recordings vuonna 2001.


title: Heavy as a Really Heavy Thing

text: Heavy as a Really Heavy Thing on Strapping Young Ladin esikoisalbumi, joka julkaistiin 4. huhtikuuta 1995.


title: Heavy as a Really Heavy Thing

text: Kaikki kappaleet kirjoittanut Devin Townsend, ellei toisin mainita.


title: Armagh

text: Armagh () on Armagh’n kreivikunnan pääkaupunki Pohjois-Irlannissa. Siellä on noin 14 000 asukasta (2001). Armagh oli Ulsterin kuningaskunnan pääkaupunki 400-800-luvulla.


title: Armagh

text: Armagh on Irlannin kirkollinen keskus. Se oli tärkeä paikka Pyhälle Patrickille. Hän perusti kaupungin rakentamalla kirkon Sallow Ridgen kukkulalle vuonna 455. Samalla paikalla sijaitsee nykyään Irlannin kirkon "Pyhän Patrickin katedraali". Vastakkaisella puolella kukkulalla on roomalaiskatolinen "Pyhän Patrickin katedraali" kaksoistorneineen. Kaupungissa on kuuluisa luostarikoulu.


title: Armagh

text: Kaupungissa on observatorio ja planetaario.


title: Mark Visentin

text: Mark Visentin (s. 7. elokuuta 1992 Waterdown, Ontario, Kanada) on kanadalainen jääkiekkomaalivahti, joka torjuu AHL-seura Rockford IceHogsissa. Hänellä on tulokassopimus NHL-seura Phoenix Coyotesin kanssa, joka varasi hänet ensimmäisellä kierroksella 27. pelaajana .


title: Mark Visentin

text: Visentinin kasvattajaseura on Halton Hurricanes. Hän voitti joukkueessa paikallisen juniorisarjan mestaruuden keväällä 2003. Kesällä 2008 Niagara IceDogs varasi Visentinin 54. pelaajana OHL:ään. Hän siirtyi joukkueeseen kaudeksi 2008–2009. Seuraavalla kaudella 2009–2010 Visentinistä tuli IceDogsin ykkösmaalivahti.


title: Mark Visentin

text: Phoenix Coyotes varasi Visentinin NHL:n varaustilaisuuden 27. pelaajana ja toisena maalivahtina kesällä 2010. Hän vietti IceDogsissa vielä kauden 2010–2011. Visentin teki huhtikuussa 2011 tulokassopimuksen Coyotesin kanssa. Hän pelasi kuitenkin IceDogsissa vielä yhden kauden ja siirtyi vasta kaudeksi 2012–2013 Coyotesin organisaatioon.


title: Mark Visentin

text: Wells teki maalin OHL:ssä huhtikuussa 2012.


title: Mark Visentin

text: Visentin torjui Kanadalle alle 20-vuotiaiden MM-hopeaa vuonna 2011. Hän toimi lähtökohtaisesti kakkosmaalivahtina Olivier Roylle, mutta nousi lopputurnauksen ajaksi ykkösmaalivahdiksi Kanadan hävittyä Ruotsille alkulohkon viimeisessä ottelussa. Visentin valittiin Kanadan ottelun parhaaksi pelaajaksi Yhdysvaltoja vastaan pelatun välierän jälkeen.


title: Mark Visentin

text: Visentin voitti myös alle 17-vuotiaiden World Hockey Challengen kultaa edustaessaan Canada Ontarion joukkuetta.


title: Vakuus

text: Vakuus tarkoittaa yleisesti jotakin, joka olemassaolollaan varmistaa tai takaa jonkin (tulevan) seikan. Sen synonyymi on "tae". Konkreettisesti vakuus on jonkin seikan takeena oleva pantti, takuu, lupaus tai muu senkaltainen sitoumus.


title: Vakuus

text: Vakuudella tarkoitetaan erityisesti luoton tai muun velan maksun takeena olevaa asiaa, kuten esimerkiksi velan vakuutena olevaa omaisuutta tai lainan vakuudeksi asetettua takausta.


title: Vakuus

text: Vakuudet jaetaan yleisesti henkilövakuuksiin ja esinevakuuksiin eli reaalivakuuksiin.


title: Vakuus

text: Henkilövakuuksille on ominaista, että vakuuden antaja sitoutuu takaamaan velan koko varallisuudellaan.


title: Vakuus

text:
Henkilövakuuksia ovat muun muassa
Henkilövakuuksista ylivoimaisesti yleisin on takaus. Eri vakuustyypeistä takaus on pantin jälkeen tärkein.


title: Vakuus

text: Esinevakuudelle on ominaista, että velan vakuutena on tietty yksilöity osa vakuuden antajan omaisuudesta, esimerkiksi pantin arvo, eikä vakuuden antajan koko varallisuus.


title: Vakuus

text:
Esinevakuuksia eli reaalivakuuksia ovat muun muassa
Esinevakuuksista yleisin on pantti.


title: Vakuus

text: Esimerkiksi jonkun suorituksen täyttämisen takaamiseksi voidaan antaa vakuudeksi rahaa. Tällainen rahavakuus ei kunnolla jäsenny henkilö- ja esinevakuuksien kategorioihin. Kyseessä ei ole varsinainen henkilövakuus, koska vakuudeksi on annettu tietynsuuruinen rahasumma; toisaalta siinä on henkilövakuuden piirteitä, koska jos vakuus ei riitä, sen asettaja voi joutua täydentämään vakuutta omalla varallisuudellaan. Se ei myöskään ole puhtaasti esinevakuus, koska käteinen raha ei ole irtain esine; toisaalta mikäli vakuus on annettu pankkitalletuksena, tällainen pankkitili voidaan pantata, mutta tällöin kyseessä on saamisoikeuden panttaus vakuudeksi. Käsitteiden pohdinta ei kuitenkaan ole asiassa olennaista; kyseessä on tilanne, jossa vakuuden saaja voi käyttää rahavakuuden hyväkseen, jos velallinen ei tee suoritusta tai tekee sen puutteellisena. Tyypillinen tällainen rahavakuus on alla mainittu "vuokravakuus".


title: Vakuus

text: Vuokravakuudella tarkoitetaan vuokranmaksun tai muun vuokrasuhteeseen liittyvän velvoitteen takaamiseksi annettua vakuutta. Asuinhuoneiston vuokrauksesta annetun lain 8 §:ssä säädetään, että "kohtuullisen vakuuden asettamisesta sen vahingon varalle, että sopijapuoli ei täytä velvoitteitaan, voidaan sopia". Tällaista vakuutta kutsutaan yleensä myös nimellä "takuuvuokra" tai "vuokratakuu". Tyypillisesti vuokravakuus on sovitun suuruinen rahasumma, Suomessa korkeintaan kolmen kuukauden vuokraa vastaava määrä. Mikään ei kuitenkaan estä sopimasta vakuudeksi myös jotain irtainta esinettä, joka luovutetaan vuokranantajalle pantiksi, tai jonkun toisen henkilön antamaa takausta vuokravelvoitteiden täyttämisen vakuudeksi.


title: Ricardo Merlos

text: José Ricardo Merlos Orellana (s. 25. syyskuuta 1983 San Salvador) on elsalvadorilainen jousiampuja. Hänen paras sijoituksensa FITA:n rankingissa on 25. tila, jonka hän saavutti kesäkuussa 2005.


title: Ricardo Merlos

text: Merlos osallistui olympialaisiin ensimmäistä kertaa Ateenassa 2004. Tuolloin hän oli henkilökohtaisessa kilpailussa 35. hävittyään ensimmäisellä pudotuskierroksella Alankomaiden Wietse van Altenille.


title: Ricardo Merlos

text: Myös Ricardon veli Cristóbal on jousiampuja.


title: Joseph Muaausa

text: Joseph Walter Muaausa (s. 15. joulukuuta 1961) on samoalainen jousiampuja.


title: Joseph Muaausa

text: Muaausa oli Oseanian-mestaruuskilpailuissa henkilökohtaisen kilpailun seitsemäs vuonna 2006. Hän osallistui 46-vuotiaana Pekingin olympialaisiin 2008 ja on maansa historian vanhin olympiaurheilija. Muaausa oli kisoissa henkilökohtaisen kilpailun 64. eli viimeinen hävittyään jo ensimmäisellä kierroksella. Hän sijoittui Kansainyhteisön kisoissa 2010 33:nneksi.


title: Yhteiskäyttöalue

text: Yhteiskäyttöalue () on yhteiseen käyttöön osoitettu alue kuten venevalkama tai puistoalue. Käsite esiintyy muun muassa Suomen maankäyttö- ja rakennuslaissa sekä kiinteistönmuodostamislaissa (KML, 554/1995).


title: Yhteiskäyttöalue

text: Ranta-asemakaavassa voidaan osoittaa venevalkama, joka on tarkoitettu kaava-alueen sisäiseen käyttöön, eli niille kiinteistöille, jotka on kaavaan merkitty. Kiinteistönomistaja voi hakea käyttöoikeuden yhteiskäyttöalueeseen maanmittaustoimituksella (rasitteena), joka rinnastuu tienpitovelvollisuuteen. Alueen toteuttamisesta, käytöstä ja rakentamisesta määräävät rasiteoikeuden haltijat. Kun käyttöoikeus on muodostettu rasitteena, kiinteistönomistajat hallinnoivat aluetta. Rantakunnan osakkaina ovat kiinteistönomistajat, mutta ei yhteiskäyttöalueen maanomistaja. Hallinnoiminen tarkoittaa ranta-asemakaavaan määritetyn yhteiskäyttöalueen käyttötarkoituksen mukaista käyttöä. Venevalkamassa voi olla esim. vajoja, jotka palvelevat veneilyä.


title: Yhteiskäyttöalue

text: Yhteiskäyttöalue, joka on muodostettu KML 154a §:n mukaisesti, on ranta-asemakaavassa erityiseen käyttöön otettu alue. Yhteiskäyttöalueen käyttöön on oltava rasiteoikeus, mikä rajaa jokamiehenoikeuteen perustuvan käytön luvattomaksi.


title: Käsipallon naisten maailmanmestaruuskilpailut 2007

text: Vuoden 2007 naisten käsipallon maailmanmestaruuskilpailut järjestettiin Ranskassa 2.–16. joulukuuta. Kisoihin selvisi karsintojen kautta 24 maata. Turnauksen voitti Venäjä, joka voitti loppuottelussa Norjan maalein 29–24. Pronssiottelussa Saksa kaatoi Romanian 36–35.


title: Federico Leo

text: Federico Leo (s. 27. elokuuta 1988 Varese) on italialainen moottoriurheilija. Hän aloitti uransa vuonna 2005 Italian Formula Junior-sarjassa sijoittuen sijalle 13. Seuraavana vuonna hän sijoittui 12:nneksi. Samana vuonna Leo kilpaili Italian Formula Renault-sarjassa sijoittuen 15:nneksi. Seuraavana vuonna hän ei saavuttanut pisteitä. Vuonna 2008 Leo kilpaili Saksan F3-sarjassa sijoittuen yhdeksänneksi. Hän ajoi myös kaksi kilpailua Britannian F3-sarjassa. Vuonna 2009 Leo kilpaili Formula Renault 3.5 sarjassa sijoittuen 21:ksi. Leo jatkoi sarjassa vuonna 2010 sijoittuen 17:nneksi. Samana vuonna Leo ajoi neljä kilpailua Auto GP-sarjassa. Leo ajoi myös kaksi kilpailua GP2-sarjassa saavuttamatta pisteitä ja kaksi kilpailua Le Mans Series-sarjassa sijoittuen 17:nneksi.


title: Neljä yötä Pariisissa

text: Neljä yötä Pariisissa ("Quatre nuits d’un rêveur") on ranskalainen Robert Bressonin ohjaama draamaelokuva vuodelta 1971. Se pohjautuu Fjodor Dostojevskin novelliin ”Valkeat yöt”.


title: Neljä yötä Pariisissa

text: Elokuvan päähenkilö on nuori taiteilija Jacques (Guillaume des Forêts), joka eräänä iltana estää Marthe-nimistä naista (Isabelle Weingarten) hyppäämästä sillalta ja tekemästä itsemurhaa. Marthe on toivoton, sillä hän on odottaa rakastaan, joka jätti hänet noin vuosi sitten mutta joka lupasi vielä palata. Jacques ja Marthe sopivat tapaavansa uudestaan seuraavana iltana samalla sillalla. Seuraavat kolme yötä Jacques ja Marthe kulkevat pitkin Pariisia, ja Jacques yrittää öiden aikana löytää neuvon Marthen toivottomuuteen.


title: Neljä yötä Pariisissa

text: Bresson sai pian edellisen elokuvansa "Suloisen naisen" jälkeen rahallista tukea seuraavan elokuvan kuvaamiseen. Hänellä oli eräs käsikirjoitus kesken, mutta se oli vielä pahasti keskeneräinen eikä sen kuvauksia olisi voitu aloittaa ainakaan vuoteen. "Suloinen nainen" oli perustunut Dostojevskin novelliin, ja Bresson muisti nuorempana lukemansa Dostojevskin ”Valkeat yöt” ja päätti alkaa työstää siitä seuraavaa elokuvaansa. Koska ”Valkeita öitä” ei pidetä Dostojevskin merkittävimpiin kuuluvana teoksena, Bresson uskalsi vapaasti muokata sitä. Hän sijoitti tarinansa Pietarin sijaan moderniin Pariisin ja muokkasi päähenkilöitä, jotta ne olisivat luontevampia 1900-luvun loppupuolen pariisilaisia.


title: Neljä yötä Pariisissa

text: Elokuvaa kuvattiin Pariisissa vuonna 1970 elokuusta marraskuulle. Se sai ensi-iltansa Cannesin elokuvajuhlilla 13. toukokuuta 1971.


title: Celina Jaitly

text: Celina Jaitly (s. 24. marraskuuta 1981 Kabul, Afganistan) on intialainen näyttelijä. Hän esiintyy enimmäkseen Bollywood-elokuvissa. Jaitly voitti Miss Intia -kilpailun ja sijoittui viidenneksi Miss Universum -kilpailussa vuonna 2001.


title: Celina Jaitly

text: Celina Jaitly kihlautui liikemies Peter Haagin kanssa tammikuussa 2011. Pari vihittiin Itävallassa 23. heinäkuuta 2011. Jaitly synnytti kaksospojat 24. maaliskuuta 2012.


title: Väestön ikääntyminen

text: Väestön ikääntyminen on yhteiskunnallinen ilmiö, joka tarkoittaa valtion tai alueen keskimääräisen iän nousua. Vuonna 2005 väestön ikääntymistä oli havaittavissa kaikissa maailman valtioissa 18:aa lukuun ottamatta.


title: Väestön ikääntyminen

text: Väestön ikääntyminen johtuu pääasiassa kokonaishedelmällisyysluvun, kuolleisuuden ja syntyvyyden samanaikaisesta laskusta. Tämän vuoksi väestön keskimääräinen ikä nousee. Tämä prosessi on käynnissä lähes jokaisessa valtioissa, mutta vahvinta se on teollisuusmaissa. Kuitenkin, Oxford Institute of Ageingin mukaan Euroopassa ikääntymisen nopeus on laskussa ja ilmiöstä tulee tulevaisuudessa erittäin merkittävä Aasiassa pohjautuen maanosan nopeaan kehittymiseen väestöllisessä muuntumisessa.


title: Väestön ikääntyminen

text: Yhdistyneet kansakunnat arvioi, että teollisuusmaiden keskimääräinen ikä nousi 23,9:stä (1950) 37,3:een (2000), ja vuonna 2050 luvun arvioidaan olevan jo 45,5. Japanissa, eräässä maailman nopeiten ikääntyvistä valtioista, oli vuonna 1950 9,3 alle 20-vuotiasta jokaista yli 65-vuotiasta kohti. Vuonna 2025 suhdeluvun arvioidaan olevan 0,59.


title: Väestön ikääntyminen

text: Väestön ikääntyminen Suomessa on suhteellisen nopeaa. Kehitys havaitaan luultavasti parhaiten 2010-luvun aikana johtuen suurten ikäluokkien eläköitymisestä.


title: Grit Jurack

text: Grit Jurack (s. 22. lokakuuta 1977 Leipzig, DDR) on saksalainen käsipalloilija, joka edustaa seuratasolla tanskalaista Viborg HK:ia. Saksan maajoukkueessa Jurack on pelannut 297 ottelussa ja tehnyt niissä 1568 maalia.


title: Grit Jurack

text: Jurack on voittanut Saksan maajoukkueessa kahdesti MM-pronssia. Kesäolympialaisiin Jurack on osallistunut kahdesti: Atlantassa 1996 Saksa sijoittui kuudenneksi ja Pekingissä 2008 11:nneksi. Ranskan MM-kilpailuissa 2007 Jurack valittiin kisojen tähdistökentälliseen oikeaksi takarakentajaksi, ja hän oli turnauksen paras maalintekijä 60 maalillaan. Myös vuosien 2004 ja 2008 EM-kilpailuissa Jurack valittiin turnausten tähdistökentällisiin oikeaksi takarakentajaksi. EHF Champions Leaguen Jurack on voittanut Viborg HK:n paidassa vuosina 2006, 2009 ja 2010, ja EHF Cupin Ikast Bordingin paidassa kerran, vuonna 2002.


title: Grit Jurack

text: Jurack on valittu Saksassa vuoden parhaaksi naiskäsipalloilijaksi vuosina 1999, 2000, 2001, 2007 ja 2008.


title: Rio (elokuva)

text: Rio on vuonna 2011 ilmestynyt 3D-tietokoneanimoitu elokuva ja Blue Sky Studios -animaatiostudion kuudes elokuva. Elokuvan nimi viittaa Brasilian kaupunkiin Rio de Janeiro. Elokuvan on ohjannut Carlos Saldanha ja käsikirjoittanut Don Rhymer. Elokuvan alkuperäisiä ääninäyttelijöitä ovat Jesse Eisenberg, Anne Hathaway, Rodrigo Santoro, Bebel Gilberto, Kate del Castillo, Jamie Foxx, will.i.am, Tracy Morgan, George Lopez, Jake T. Austin, Leslie Mann, Jemaine Clement, Jane Lynch ja Robin Thicke. THQ-peliyhtiö julkaisi elokuvaan perustuvan videopelin 12. huhtikuuta 2011 pelikonsoleille Xbox 360, PlayStation 3, Wii ja DS.


title: Rio (elokuva)

text: Saldanha on aiemmin ohjannut "Ice Age" -elokuvasarjan elokuvat "Ice Age" ("2002"), "Ice Age 2 – Jäätikkö sulaa" ("2006") ja "Ice Age 3 – Dinosaurusten aika" ("2009").


title: Rio (elokuva)

text: Elokuva sai ensi-iltansa Suomessa perjantaina 15. huhtikuuta 2011. Sitä esitettiin 106 salissa ja kolmipäiväisenä viikonloppuna sen kävi katsomassa 23 509 henkilöä. Elokuva tuotti tuolta ajalta 225 794 euroa. "Rio 2" sai ensi-iltansa huhtikuussa 2014.


title: Rio (elokuva)

text: Blu (Jesse Eisenberg) on harvinaisen siniara-lintulajin viimeinen uros yksilö, joka asuu kirjakaupassa Moose Laken kaupungissa Minnesotassa. Kun tieteilijä kuulee, että toinen saman lajin naarasyksilö Jewel (Anne Hathaway) on tavattu Etelä-Amerikassa, hän vie Blun Rio de Janeiroon tapaamaan häntä. Rio de Janeirossa Blu joutuu kohtaamaan lentopelkonsa, jotta voi voittaa Jewelin sydämen. Matkalla salametsästäjät kaappaavat heidät saadakseen omaisuuksia.


title: Rio (elokuva)

text: Muissa rooleissa: Katja Aakkula, Susa Saukko, Saara Lehtonen, Matias Hangasmaa, Ella Pyhältö, Antti Jaakola, Aku Laitinen, Samuel Harjanne, Aapo Pennanen, Mikael Eklund, Taru Tikkanen ja Jenni Sivonen.


title: Ville Piispanen

text: Ville Mikael Piispanen (s. 4. joulukuuta 1983 Lahti) on suomalainen ylemmän kevytsarjan nyrkkeilijä. Piispanen on ollut ammattinyrkkeilijä vuodesta 2005. Vuonna 2010 hän voitti Euroopan Unionin mestaruuden.


title: Ville Piispanen

text: Piispanen hävisi ensimmäisen Euroopan mestaruus -titteliottelunsa 21. joulukuuta 2013 Italian Milanossa italialaista Michele di Roccoa vastaan kaikin tuomariäänin, vaikka löi vastustajansa kanveesiin ottelun 10. erässä. Aiemmin Piispanen on pitänyt hallussaan Euroopan Unionin -mestaruusvyötä voitettuaan Emanuele De Prophetisin Italiassa vuonna 2010.


title: Yaya DaCosta

text: Yaya DaCosta (oik. Camara DaCosta-Johnson, s. 15. marraskuuta 1982 Harlem, New York) on yhdysvaltalainen malli ja näyttelijä. Hän tuli toiseksi "Huippumalli haussa" -ohjelman kolmannella tuotantokaudella vuonna 2004. Hän on esiintynyt Garnier Fructisin, Lincoln Townhousen, Oil of Olayn, Radioshackin, Sedan, Sephoran ja Dr. Scholl'sin mainoksissa.


title: Yaya DaCosta

text: DaCosta aloitti näyttelemisen vuonna 2005. Hän näytteli Nico Slateria "Ruma Betty" -sarjan neljännellä tuotantokaudella.


title: Ognjen Vukojević

text: Ognjen Vukojević (s. 20. joulukuuta 1983 Bjelovar, Kroatian stv, Jugoslavian sltv) on kroatialainen jalkapalloilija. Hän pelaa Itävallan Bundesliigassa Austria Wienissä ja Kroatian maajoukkueessa.


title: Ognjen Vukojević

text: Vukojević on pelipaikaltaan keskikenttäpelaaja. Hän pelaa yleensä puolustavassa roolissa.


title: Ognjen Vukojević

text: Vukojević on vuonna 2003 alkaneella ammattilaisurallaan edustanut aiemmin pääsarjatasolla Kroatiassa Slaven Belupoa ja Dinamo Zagrebia sekä Belgiassa Lierseä. Nykyiseen seuraansa hän siirtyi vuonna 2008.


title: Ognjen Vukojević

text: Vukojević pelasi ensimmäisen ottelunsa Kroatian maajoukkueessa vuonna 2007. Hän edusti Kroatiaa 2008 EM-kilpailuissa. Hän on pelannut maajoukkueessa 55 ottelua tehden niissä 4 maalia.


title: Jari Kaasalainen

text: Jari Kaasalainen (s. 25. syyskuuta 1968 Hyvinkää) on entinen suomalainen jalkapalloilija. Hän oli pelipaikaltaan keskikenttäpelaaja.


title: Jari Kaasalainen

text: Kaasalainen edusti SM-sarjassa ja Veikkausliigassa Hakaa vuosina 1985–1987 ja 1995–1996 sekä FC Lahtea vuonna 1999, pelaten yhteensä 55 pääsarjaottelua ja tehden 5 maalia. Hän oli liigaurallaan puolustava keskikenttäpelaaja, joka tunnettiin erityisesti taistelutahdostaan. Alemmilla sarjatasoilla hän pelasi usein hyökkääjänä. Kaasalainen pelasi ainoan maaottelunsa alle 17-vuotiaiden maajoukkueessa vuonna 1986 Puolaa vastaan.


title: Andri Jarmolenko

text: Andri Mykolaiovytš Jarmolenko (, s. 23. lokakuuta 1989 Leningrad, Venäjän SFNT, Neuvostoliitto) on ukrainalainen jalkapalloilija, joka edustaa Englannin Valioliigassa pelaavaa West Ham Unitedia. Vasenjalkainen Jarmolenko on pelipaikaltaan laitahyökkääjä.


title: Andri Jarmolenko

text: Jarmolenko on edusti kotimaansa pääsarjan Dynamo Kiovaa vuodesta 2008 vuoteen 2017. Vuonna 2017 Jarmolenko siirtyi ensimmäistä kertaa ulkomaan sarjaan, kun Saksan Bundesliigaseura Borussia Dortmund osti hänet Dynamosta 25 miljoonalla eurolla. Jarmolenko teki Dortmundin kanssa nelivuotisen sopimuksen. Vuotta myöhemmin hän kuitenkin siirtyi Englannin Valioliigan West Ham Unitediin.


title: Andri Jarmolenko

text: Hän pelasi ensimmäisen ottelunsa Ukrainan maajoukkueessa vuonna 2009.


title: Viipurin Diakonissalaitos

text: Viipurin Diakonissalaitos on vuonna 1869 Viipurin Saunalahteen perustettu diakonissalaitos, jonka yhteydessä toimi orpolastenkoti sekä sairaala. Nykyään se toimii Lahdessa nimellä Diakonialaitos Lahti.


title: Viipurin Diakonissalaitos

text: Viipurin Diakonissalaitos perustettiin vuonna 1869 Dresdenin diakonissalaitoksen suomalaisen diakonissan Olga Hackmanin testamenttivaroilla sekä muiden Hackmanin perheenjäsenten lahjoittamilla varoilla. Viipurin saksalaisen seurakunnan pastori Julius Steger keräsi myös varoja Saksasta, Venäjältä ja Sveitsistä. Diakonissalaitosta edelsi vuotta aikaisemmin perustettu orpolastenkoti. Sen johtajana toimi dresdeniläinen sisar Auguste Köhler. Varsinainen diakonissalaitos perustettiin kauppaneuvos J. F. Hackmanin luona 2. maaliskuuta 1869. Laitoksen johtajaksi valittiin dresdeniläinen sisar Amalie Fröhlich. Diakonissalaitoksen sielunhoitajaksi tuli pastori Steger. Diakonissalaitoksen 30-paikkainen sairaala perustettiin vuonna 1873 sekä lastentarha 1879. Molempia johti niin ikään dresdeniläinen sisar. Toinen lastentarha avattiin myöhemmin Pietarin esikaupungissa.


title: Viipurin Diakonissalaitos

text: Amalie Fröhlichin matkustettua takaisin Saksaan vuonna 1883, valittiin uudeksi johtajaksi neiti Eva Collan ja 1886 neiti Emma Meten, joka myöhemmin vihittiin diakonissaksi. Vuodesta 1906 lähtien johtajattarena toimi Helsingin Diakonissalaitoksesta kutsuttu tyttökoulun opettaja Greta Brax, ja hänen jälkeensä vuodesta 1931 Siviä Saarinen. Viipurin Diakonissalaitoksen silmäsairaala rakennettiin professori Gustaf Julius Strömborgin (1830–1899) muistoksi kerätyn rahaston varoilla vuonna 1905. Silmäsairaalassa hoidettiin monien vuosien ajan noin puolet Suomen silmäsairaista. Ensimmäiset kolme diakonissaa vihittiin tehtäviinsä 1907, uusia oppilaita otettiin kuusi. Pastori Uno Nordström (Nortia) toimi diakonissalaitoksen johtajana vuosina 1911–1918, jolloin diakonissoja oli jo 58. Nordströmin toimikautena sisaria alettiin myös lähettää seurakuntiin.


title: Viipurin Diakonissalaitos

text: Rovasti Elias Pentti toimi Diakonissalaitoksen johtajana vuosina 1924-1930. Pastori Otto Korpijaakko tuli johtajaksi 1931, jolloin avattiin myös uusi 130-paikkainen sisätautisairaala. Vuonna 1938 Rovasti Elias Pentti valittiin toisen kerran johtajaksi. Talvisodan jälkeen Diakonissalaitos evakuoitiin Karkkuun ja Viipurin menetyksen jälkeen vuonna 1940 siirrettiin nykyiseen toimipaikkaansa Lahteen.


title: Belfastin yliopisto

text: Belfastin yliopisto ("Queen’s University") sijaitsee Belfastissa Pohjois-Irlannissa. Sen keskuksena on punatiilinen "Lanyon Building". Yliopisto avattiin vuonna 1849 nimellä "Queen’s College".


title: Belfastin kasvitieteellinen puutarha

text: Belfastin kasvitieteellinen puutarha sijaitsee Belfastissa Pohjois-Irlannissa. Puutarha on suunniteltu vuonna 1827. Siellä on ruohokenttien, puiden ja kukkien lisäksi vuonna 1852 valmistunut suuri kasvihuone; palmutalo. Puutarhan vieressä sijaitsee Belfastin yliopisto.


title: Kari Peitsamo Road Hogs

text: Kari Peitsamo Road Hogs oli Kari Peitsamon johtama yhtye.


title: Kari Peitsamo Road Hogs

text: Yhtyeen ensimmäisessä kokoonpanossa trion rytmiryhmän salanimien takaa löytyivät Hybrid Children -yhtyeen laulaja-kitaristi Jasse Salonen bassossa ja mediapersoona Wallu Valpio rummuissa. Tällä kokoonpanolla yhtye julkaisi ensimmäisen levynsä, "In Memory of Rigger Dan", toukokuussa 2011. Levyn tuotti Vilunki 3000. Kesällä 2011 Salonen ja Valpio erosivat yhtyeestä. Elokuussa 2011 Peitsamo ilmoitti vieraskirjassaan, että uudet jäsenet ovat Kari Killer Karlson (basso) ja Rock Mauri (rummut).


title: Kari Peitsamo Road Hogs

text: Joulukuun 2011 Peitsamo-haastattelussa jäseniksi mainitaan rumpali Sande Vettenranta ja basisti Miki Peltola. . Tämä kokoonpano levytti albumit Rautahepo ja Kitarani haluaa rakastella äitiäsi rajusti vuonna 2012.


title: Kari Peitsamo Road Hogs

text: Maailiskuussa 2013 julkaistiin albumi Pahat pojat ovat jälleen täällä. Yhtyeen kokoonpano oli jälleen muuttunut. Uuden Road Hogsin muodostivat, Kari Peitsamon lisäksi, Sidi Selin (basso) ja Harri Mäkinen (rummut).


title: Kari Peitsamo Road Hogs

text: Yhtye soitti viimeisen keikkansa vappuna 2014.


title: George Rodger

text:
George Rodger (19. maaliskuuta 1908 Cheshire – 24. heinäkuuta 1995 Kent) oli brittiläinen kuvajournalisti.
Rodger kuvasi Lontoon pommituksia toisen maailmansodan aikana. Hän oli ensimmäinen valokuvaaja, joka pääsi Bergen-Belsenin keskitysleirille vuonna 1945. Kuvia julkaistiin "Time" ja "Life" -aikakauslehdissä.


title: George Rodger

text: Rodger perusti Magnum Photos -kuvatoimiston Henri Cartier-Bressonin, David Seymourin ja Robert Capan kanssa vuonna 1947. Rodger ryhtyi toisen maailmansodan jälkeen kuvaamaan Afrikan kulttuureja ja luontoa. Kuvia julkaistiin muun muassa "National Geographic" -lehdessä.


title: Peter Pilz

text: Peter Pilz (s. 22. tammikuuta 1954 Kapfenberg) on itävaltalainen journalisti ja poliitikko. Hän oli parlamentissa 31 vuotta Vihreiden edustajana ja puolueen johdossakin.


title: Peter Pilz

text: Pilz väitteli kansantalouden tohtoriksi Wienin yliopistosta 1979.


title: Peter Pilz

text: Puolueessaan Pilz oli lähes yksin islamismia vastaan. Hän jätti vihreät kesällä 2017 ja osallistui saman vuoden vaaleihin omalla maahanmuuttokriittisellä listallaan. Vaaleissa Pilzin lista sai 4,4 prosenttia äänistä ja kahdeksan parlamenttipaikkaa. Vihreät jäivät kokonaan äänikynnyksen alle.


title: TU (yksikkö)

text: tU on yksikön tunnus, joka tarkoittaa tonnia uraania. Tätä yksikköä käytetään ydinpolttoaineen määriä ilmoitettaessa.


title: Graveyard (yhtye)

text:
Graveyard on ruotsalainen stoner/blues-vaikutteista hard rockia soittava yhtye, joka perustettiin Göteborgissa vuonna 2006.
__notoc__
Joakim Nilsson, Rikard Edlund, Axel Sjöberg ja Truls Mörck perustivat Graveyardin vuonna 2006. Yhtye äänitti vauhdilla kahden kappaleen demon ja alkoi suunnitella kokopitkää albumia ruotsalaisen Transubstans Recordsin kanssa. Tämä albumi nimettiin yhtyeen mukaan "Graveyardiksi", ja se julkaistiin vuonna 2008. Pian levyn ilmestyttyä kitaristi Truls Mörck erosi yhtyeestä, ja hänen tilalleen otettiin Jonatan Ramm.


title: Graveyard (yhtye)

text: Vuonna 2008 Graveyard esiintyi South by Southwest festivaalilla, ja tämän myötä yhtye mainittiin "Rolling Stonessa". Festivaalin jälkeen yhtye jatkoi keikkailua yhdessä yhdysvaltalaisen Witchin kanssa.


title: Graveyard (yhtye)

text: Graveyard julkaisi uusimman albuminsa keväällä 2011, ja se kulkee nimellä "Hisingen Blues". Albumin julkaisun jälkeen yhtye alkoi mainostaa albumiaan esiintyen muun muassa Suomessa, Alankomaissa ja Yhdistyneessä kuningaskunnassa.


title: Graveyard (yhtye)

text: Yhtye ilmoitti lopettavan toimintansa syyskuussa 2016.


title: Diamond Dogs (kappale)

text: ”Diamond Dogs” on brittiläisen muusikon David Bowien kappale ja single "Diamond Dogs" -albumilta, jonka avausraitana se toimii. Kappale jäi todennäköisesti pitkän kestonsaImmonen 2005, s.71. vuoksi niukasti Britannian top 20:n ulkopuolelle, mutta ylsi Suomessa listan seitsemänneksi.


title: Diamond Dogs (kappale)

text: Kappaleen tyylilajia on kutsuttu muun muassa ”sofistikoituneeksi autotallirokiksi”. David Bowie soittaa kappaleessa itse kitaraa, ja sekä riffi että laulu ovat saaneet vaikutteita The Rolling Stones -yhtyeen kappaleesta ”It's Only Rock 'n Roll (But I Like It)”.Immonen 2005, s. 66.


title: Diamond Dogs (kappale)

text: Raidan alussa kuuluva yleisön huuto miksattiin The Faces -yhtyeen livealbumilta "". Pari sekuntia kitaririffin alkamisen jälkeen kuuluva ”Hey!”-huuto kuuluu yhtyeen jäsenelle Rod Stewartille.Immonen 2005, s. 66.


title: Diamond Dogs (kappale)

text: Kappaleesta tehtyjen cover-versioiden ryhmään lukeutuvat muun muassa Beckin, Duran Duranin ja Gilby Clarken esitykset.


title: Diamond Dogs (kappale)

text:
A-puoli
B-puoli


title: Rakastunut rampa (elokuva)

text: Rakastunut rampa on suomalainen elokuva vuodelta 1975. Sen ovat ohjanneet Esko Favén ja Tarja Laine. Taidedraamaksi luonnehdittu elokuva perustuu Joel Lehtosen ristiriitaisen vastaanoton saaneeseen romaaniin "Rakastunut rampa eli Sakris Kukkelman, köyhä polseviikki" (Karisto 1922)


title: Rakastunut rampa (elokuva)

text: Elokuvan tapahtumat sijoittuvat kansalaissodan jälkeisiin aikoihin. Punaisten puolella ollut päähenkilö Sakris Kukkelman on fyysisesti rujo Nietzscheä lukeva kylähullu, joka kuvittelee olevansa romanttinen sankari. Romaanin ilmestyessä sen kielteinen ja pessimistinen ihmiskuva herätti paheksuntaa, mutta elokuvassa niiden tilalla on ymmärrystä ja sadunomaisuutta. Elokuvan ohjasivat TV2:n dokumenttiohjaaja Esko Favén ja Tampereen yliopiston Draamastudion oppilas Tarja Laine, joka vastaa henkilöohjauksesta. Elokuvalla oli rahoitusvaikeuksia, kun tuotantoyhtiö ajautui konkurssiin, eikä se siten toteutunut suunniteltuna: kaikista takaumista jouduttiin luopumaan, kesto jäi suunnitellusta 110 minuutista 67 minuuttiin. Vesa-Matti Loirin roolisuoritusta pidetään yhtenä hänen parhaimmistaan. Elokuva on kuvattu pääosin Turussa.


title: Rakastunut rampa (elokuva)

text: Elokuvan televisioesityksen yhteydessä on esitetty Esko Favénin lyhyt esittely elokuvasta.


title: Fenoksikarbi

text: Fenoksikarbi (CHNO) on karbamaatteihin kuuluva insektisidinä käytettävä orgaaninen yhdiste.


title: Fenoksikarbi

text: Fenoksikarbia valmistetaan p-fenoksifenolin ja 2-kloorietyylikarbamiinihapon etyyliesterin välisellä reaktiolla. Lähtöaineista p-fenoksifenolia valmistetaan p-kloorifenolista ja natriumfenolaatista ja toista lähtöainetta kloorietyyliamiinin ja etyyliklooriformiaatin välisellä reaktiolla.


title: Fenoksikarbi

text: Fenoksikarbi on laajakirjoinen hyönteismyrkky. Yhdiste matkii hyönteistoukkien poikashormonia ja estää muodonvaihdoksen aikuiseksi hyönteiseksi. Se vaikeuttaa myös toukan kuoriutumista ulkoisesta tukirangastaan ja uuden suuremman tukirangan synteesiä. Fenoksikarbia käytetään muun muassa hävittämään kirppuja, torakoita sekä kasveja vahingoittavia hyönteisiä.


title: Fenoksikarbi

text: Fenoksikarbi on lähes myrkytöntä linnuille ja aikuisille mehiläisille. Kaloille se sen sijaan on myrkyllistä ja se voi kertyä kalojen elimistöön kolmesataa kertaa surremmiksi pitoisuuksiksi kuin sen konsentraatio on vedessä. Nisäkkäille yhdiste ei ole erityisen myrkyllistä ja sen LD- arvo rotalla on yli 16 800 mg/kg. Nisäkkäiden aineenvaihdunnassa fenoksikarbin aromaattisiin renkaisiin liitetään hydroksyyliryhmä.


title: Fenoksikarbi

text: Fenoksikarbi hydrolysoituu nopeasti maaperässä, jo kolmessa vuorokaudessa. Aine on happamissa vesissä stabiili eikä hydrolysoidu, mutta auringon valo hajottaa sen.


title: ICMA

text: ICMA eli "International Classical Music Awards" on klassisen musiikin vuosittain jaettava palkinto. Se on MIDEM Classical Award - ja sen edeltäjän Cannes Classical Award -palkintojen seuraaja.


title: ICMA

text: Ensimmäinen ICMA:n palkintotilaisuus järjestettiin Tampereella 6. huhtikuuta 2011. Tuomaristo koostuu edelleen kriitikoista, jotka työskentelevät musiikkilehdissä Crescendo, Fono Forum, Gramofon, Pizzicato, Musica, Scherzo, Musik & Theater ja mukana ovat radioasemat MDR-Figaro (Saksa), Orpheus Radio (Venäjä 99.2FM) sekä Internationales Musik And Medienzentrum (IMZ) (Wien) ja verkkosivustot Resmusica.com (Ranska) ja internetradio Viva Classica (Suomi).


title: Vietnamin presidentti

text:
Vietnamin presidentti (viet. "Chủ tịch nước Việt Nam") on Vietnamin valtionpäämies. Presidentti valitaan viiden vuoden
välein, ja hänen roolinsa on pitkälti seremoniallinen. Presidentin tehtäviin kuuluu muun muassa nimittää pääministeri. Nykyinen presidentti on Nguyễn Phú Trọng, vuodesta 2018 lähtien.


title: Ana Tatišvili

text: Ana Tatišvili (, s. 3. helmikuuta 1990 Tbilisi, Georgia) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 50 lokakuussa 2012 ja nelinpelissä sijalla 59 toukokuussa 2012. Hän on voittanut urallaan kymmenen ITF-turnausta kaksinpelissä. Hän edusti huhtikuuhun 2014 saakka Georgiaa ja sen jälkeen Yhdysvaltoja saatuaan maan kansalaisuuden.


title: Ana Tatišvili

text: Vuonna 2010 Tatišvili pääsi Prahan turnauksen puolivälieriin. Turnauksen ensimmäisellä kierroksella hän voitti maailmanlistan sijalla 60 olleen Magdaléna Rybárikován. Puolivälierässä hän hävisi Patty Schnyderille luvuin 2–6, 6–2, 7–5. Maaliskuussa 2011 Tatišvili selviytyi Miamin WTA-turnauksessa toiselle kierrokselle, jossa hävisi María José Martínez Sánchezille. Family Circle Cupiin hän pääsi mukaan karsintojen kautta. Ensimmäisellä kierroksella hän voitti Jelena Dokićin ja toisella kierroksella Marija Kirilenkon, kunnes hävisi kolmannella kierroksella maailmanlistan sijalla 23 olleelle Yanina Wickmayerille.


title: Ana Tatišvili

text: Grand Slam -turnauksessa Tatišvili pääsi ensimmäisen kerran pääsarjaan Ranskan avoimissa 2011, jossa hän hävisi ensimmäisellä kierroksella Marion Bartolille 6–1, 2–6, 1–6. Wimbledonissa 2011 Tatišvili selviytyi toiselle kierrokselle, jossa hän hävisi Yanina Wickmayerille luvuin 6–3, 4–6, 2–6. Yhdysvaltain avoimissa 2011 Tatišvili hävisi avauskierroksella Anastasija Pavljutšenkovalle.


title: Keuda

text: Keski-Uudenmaan koulutuskuntayhtymä Keuda järjestää ammatillista koulutusta Järvenpäässä, Keravalla, Mäntsälässä, Nurmijärvellä, Sipoossa, Tuusulassa ja Helsingissä.


title: Keuda

text: Keudan hallinto sijaitsee Järvenpäässä. Kuntayhtymän hallinnosta vastaavat jäsenkuntien asettamat yhtymävaltuusto ja yhtymähallitus. Keudalla on yhteensä 11 toimipistettä. Keuda järjestää ammatillista peruskoulutusta, aikuiskoulutusta, oppisopimuskoulutusta ja kansanopistokoulutusta sekä toimii alueellisena työelämän kehittäjänä. Vuonna 2015 Keudassa opiskeli ammatillista perustutkintoa yhteensä 4 551 opiskelijaa.


title: Keuda

text:
Keudan kampukset sijaitsevat Järvenpäässä (myös päätoimipiste), Helsingissä, Keravalla, Mäntsälässä, Nurmijärvellä, Sipoossa ja Tuusulassa. Monet näistä toimipisteistä olivat aiemmin itsenäisiä yhdellä paikkakunnalla opetusta antaneita ammattioppilaitoksia. Näitä olivat Järvenpään ammattikoulu, Mäntsälän ammattikoulu, Tuusulan sosiaalialan oppilaitos, Nurmijärven ammattioppilaitos, Järvenpään kotitalousopettajaopisto, Mäntsälän maatalous- ja puutarhaoppilaitos sekä Pekka Halosen akatemia. Järvenpää, Wärtsilänkatu 7
Järvenpää, Wärtsilänkatu 63
Järvenpää, Sibeliuksenväylä 55
Kerava, Keskikatu 3 a
Kerava, Sarviniitynkatu 9
Mäntsälä, Lukkarinpolku 2
Mäntsälä, Saaren kartano
Nurmijärvi, Lopentie 20
Sipoon Enter, Iso Kylätie 14
Tuusula, Kirkkotie 31
Tuusula, Pekka Halosen akatemia
Helsinki, Uutiskatu 2


title: Keuda

text: Keudan oppilaskunta Kuoma on perustettu vuonna 2009.


title: Morgan Woolard

text: Morgan Elizabeth Woolard (s. 1989) on malli Mooresta, Oklahomasta, joka sijoittui toiseksi Miss USA -kilpailussa vuonna 2010.


title: Orania

text: Orania on kaupunki Pohjois-Kapin osavaltiossa Etelä-Afrikassa. Kaupunki on perustettu vuonna 1990 pelkästään buuritaustaisia asukkaita varten. Perustaja oli Etelä-Afrikan apartheid-politiikan luojan Hendrik Verwoerdin vävy Carel Boshoff. Kaupungissa on 850 asukasta (2011), mutta se on kaavoitettu 25 000 asukkaalle. Se toimii osuuskuntaperiaatteella, ja jäseniä on 300. Asukkailta edellytetään, että he ovat puhtaita afrikaanereita ja riittävän varakkaita. Muita ei hyväksytä edes palvelustyöntekijöiksi. Alueella on oma raha, joka on randiin sidottu ostokuponki "ora", oma lippu ja kansallislaulu. Alueelle on pystytetty patsas Verwoerdin kunniaksi.


title: Orania

text: Oraniassa on runsaasti maatiloja, joista monet toimivat luomuperiaatteella. Lisäksi siellä on noin 50 eri alojen pienyritystä. Siellä on kaksi koulua, kirkko, radioasema, yksityinen terveysasema, hammaslääkäri sekä vanhusten asuinyhteisö.


title: Orania

text: Orania tavoittelee itsehallintoa ja "Volkstaatin" asemaa. Valtionverotus liittovaltiolle maksetaan, mutta kaupunki kerää omat verot ja osavaltiolle maksettavasta verosta laistetaan. Osavaltio myös sulkee asialta silmänsä.


title: Delawaren yliopisto

text: Delawaren yliopisto (lyhyesti "UD" tai "UDel") on suurin Delawaren osavaltion yliopistoista. Sen pääkampus sijaitsee Newarkissa ja pienempiä kokonaisuuksia Doverissa, Wilmingtonissa, Lewesissä ja Georgetownissa. Se on Yhdysvaltain mittakaavassa keskikokoinen korkeakoulu: noin 16 000 alempaa tutkintoa suorittavaa opiskelijaa ja 3 500 jatko-opiskelijaa. UD on julkisesti rahoitettu tutkimuslaitos, mutta se perustettiin alun perin yksityisin varoin ja sillä on edelleen oma rahasto. Vaikka nykyisen yliopiston perustana ollut koulu perustettiin yhtenä Yhdysvaltain vanhimmista vuonna 1743, korkea-asteen opetusta ruvettiin antamaan vasta 1834.


Delawaren yliopisto


title: VS-yhtiöt

text: VS-yhtiöt oli alun perin vedenpuhdistamojen rakentamiseen erikoistunut suomalainen rakennusalan yritysryhmä, joka keskittyi erityisesti projektivientiin Lähi-idän ja Pohjois-Afrikan maihin. Vuonna 1981 hyvin menestyneet yhtiöt joutuivat konkurssiin, jonka jälkiselvittely on jatkunut 2010-luvulle saakka. Ryhmän yrityksiä olivat Insinööritoimisto Vesi-Seppo Ky, Vise Ky, VS-Kone Ky ja VS-Group Ltd Oy.


title: VS-yhtiöt

text: Yhtiöiden perustaja Seppo Hautala (1930–1993) toimi insinööriksi valmistuttuaan yli 10 vuotta Vesto Oy:n työpäällikkönä. Vuonna 1969 hän perusti "Insinööritoimisto Vesi-Seppo Ky":n, joka erikoistui etenkin vedenpuhdistamojen rakentamiseen ensin kotimaassa ja sitten myös ulkomailla. Vesi-Seppo rakensi 1970-luvulla noin 200 vedenpuhdistamoa eri puolille Suomea.


title: VS-yhtiöt

text: Hautala alkoi 1970-luvun alussa suunnitella Lähi-idän ja Pohjois-Afrikan maiden rakennusmarkkinoille pääsyä ja tätä varten hän perusti 1972 "Vise Ky":n ja 1974 asennustöihin erikoistuneen "VS-Kone Ky":n. Vise sai 1973 ensimmäisen rakennusurakkansa Libyasta, ja pian uusia urakoita tuli myös Kuwaitista, Egyptistä ja Saudi-Arabiasta. Visen päätoiminta-alueeksi vakiintui 1970-luvun kuluessa kuitenkin Irak, jossa yhteistyökumppanina oli toinen suomalaisyhtiö Oy Lohja Ab. Vise rakensi Irakiin muun muassa kuusi maatalousoppilaitosta ns. "TAI-projektin" ("Technical Agricultural Institutes") puitteissa. 1980-luvun alussa Vise olisi saanut Irakista nykyrahassa noin miljardin euron arvoisen rakennusurakan kolmen kokonaisen varuskuntakaupungin rakentamisesta. Tämä ns. "1100-projekti" jäi Viseltä kuitenkin toteuttamatta Iranin ja Irakin välisen sodan puhkeamisen takia, eikä sille myöskään saatu Suomen valtion takuita.


title: VS-yhtiöt

text: Hautalan yhtiöiden keskuspaikka sijaitsi Ilmajoella, ja yhtiöt työllistivät tilauksillaan myös monia alihankkijoita Pohjanmaan alueella. Vuonna 1978 perustettiin "VS-Group Ltd Oy":n johon oli tarkoitus myöhemmin yhdistää kaikkien kolmen Hautalan kommandiittiyhtiön toiminta. Vuonna 1979 Hautalan yhtiöiden yhteenlaskettu liikevaihto oli lähes 300 miljoonaa markkaa ja niiden palveluksessa oli noin 1 200 työntekijää. Talouselämä-lehden mukaan VS-yhtiöt oli 1980 Suomen neljänneksi tuottoisin yritys, jonka sijoitetun pääoman tuotto oli 28 prosenttia.


title: VS-yhtiöt

text: Vesi-Seppo, Vise ja VS-Kone joutuivat verottajan vaatimuksesta konkurssiin 3. huhtikuuta 1981, ja pian sen jälkeen myös VS-Group asetettiin kesäkuussa 1981 konkurssiin. Myös Seppo Hautala asetettiin samaan aikaan oikeuden päätöksellä henkilökohtaiseen konkurssiin. Konkurssihetkellä VS-Groupin velat olivat miljoona markkaa ja varat 56 miljoonaa markkaa. Yhtiöiden keskeneräiset urakat Irakissa siirtyivät Lohja Oy:lle.


title: VS-yhtiöt

text: VS-yhtiöt joutuivat maksuvaikeuksiin, kun Iranin ja Irakin välille puhkesi sota syyskuussa 1980 ja VS-yhtiöitä rahoittaneet Postipankki ja Säästöpankkien Keskus-Osake-Pankki SKOP lopettivat lainanannon yhtiöille lokakuussa 1980. Tammikuussa 1981 VS-yhtiöiden rahoittajapankit ja Lohja Oy sopivat Visen ajamisesta konkurssiin. Hautala yritti vielä pelastaa 1100-projektin, ja helmikuussa 1981 tehtiin sopimus projektin aliurakoinnista jugoslavialaisen "TMG Trudbenik"-rakennusyhtiön kanssa. VS-yhtiöiden konkurssin jälkeen TMG Trudbenik solmi heinäkuussa 1981 suomalaisten Are Oy:n ja Sähköliikkeiden Oy:n omistaman "AS-Group"in kanssa uuden urakkasopimuksen 1100-projektista. Tämä sopimus oli kuitenkin arvoltaan pienempi kuin alkuperäinen urakkasopimus. AS-Groupin omistajat maksoivat VS-yhtiöiden konkurssipesälle 9 miljoonaa dollaria palkkiona projektin saamisesta.


title: VS-yhtiöt

text: VS-yhtiöiden konkurssi oli Suomen siihen mennessä suurin rakennusalan konkurssi. Sitä suurempi samalla alalla on vain 1994 tapahtunut Rakennuskunta Hakan konkurssi. Konkurssin oikeuskäsittely on jatkunut 2010-luvulle saakka. Seppo Hautala itse kuoli 63-vuotiaana syöpään 1993, mutta hänen poikansa Mikko Hautala on jatkanut oikeustaistelua konkurssipesän hoitajia vastaan. Mikko Hautalan mukaan konkurssipesien tilityksissä on paljastunut 13,4 miljoonaan euron varojen väärinkäytökset, ja VS-yhtiöiden konkurssipesiä valvomaan määrätty konkurssiasiamies on pyrkinyt peittelemään näitä väärinkäytöksiä ja estämään pesien tarkastukset. Mikko Hautala onkin vuonna 2010 vaatinut kahteen otteeseen oikeusministeriötä erottamaan pesien konkurssiasiamiehen.


title: VS-yhtiöt

text: Vuonna 1984 entinen Metalliteollisuuden työnantajaliiton lakimies Kauko Parkkinen julkaisi VS-yhtiöiden historiaa ja konkurssia käsitelleen kirjan "Laillinen murha, Visen taru ja tuho". Parkkisen mukaan VS-yhtiöt ajettiin tarkoituksella konkurssiin, jotta yhtiöiden Irakin rakennusurakat olisi saatu Lohja Oy:lle ja Rakennuskunta Hakalle. Parkkisen mukaan konkurssia edesauttoivat erityisesti silloinen pääministeri ja Postipankin hallituksen puheenjohtaja Mauno Koivisto, kauppa- ja teollisuusministeri Ulf Sundqvist sekä kauppa- ja teollisuusministeriön kansliapäällikkö ja Vientitakuulaitoksen johtokunnan puheenjohtaja Bror Wahlroos. Parkkinen julkaisi kirjansa vuonna 2002 ilmestyneessä toisessa painoksessa myös rahoittajapankkien ja Lohja Oy:n tammikuussa 1981 tekemän sopimuspöytäkirjan Visen ajamisesta konkurssiin ja sen omaisuuden jaosta.


title: VS-yhtiöt

text: Entinen VS-yhtiöiden pääkonttori Ilmajoella on nykyisin Ilmajoen kunnan omistuksessa. VS-yhtiöiden konkurssi oli aikoinaan kova isku Ilmajoen seudulle, mutta alueen talouselämä onnistui kuitenkin toipumaan siitä suhteellisen nopeasti.


title: Joachim Wilhelminpoika Wargentin

text: Joachim Wilhelminpoika Wargentin (n.1670-1705) toimi Itä-Suomessa arrendaattorina eli maatilojen vuokraajana. Kruunu suosi tilojen vuokrausta, sillä näin se sai säännöllisen tulolähteen. Arrendaattorit tunsivat alueen ja verojärjestelmän ja ottivat vastuulleen sen toiminnan. Samalla heidän toiminta saattoi talonpoikiin nähden olla julmaa ja mielivaltaista.


title: Joachim Wilhelminpoika Wargentin

text:
Barthold Ruuth 1685 velkoi everstiluutnantti Martin Cronstiernalta 10 000 hopeataaleria, joita vastaan hänen omistukseensa siirtyi yhteensä 79 tilaa Kiteeltä.Vuonna 1698 Wargentin vuokrasi Mujulan Ruuthilta. Katovuosina omistajat jäivät kuitenkin ilman vuokratuloja, minkä vuoksi Ruuth kirjoitti uuden vuokrasopimuksen 1701.
Uusi sopimus oli nelivuotinen ja siinä määriteltiin Wargentinin velvoitteet pääkohdittain seuraavasti:
Sopimuksessa ennakoitiin juuri alkaneen Suuren pohjansodan vaikutuksia. Sekasorron vuosina talonpojat ja nälkää näkevät ryöstivät veronkerääjiä, ja myös Mujula ryöstettiin. Wargentin sai kiinni tekijät ja toimitti heidät Käkisalmeen, missä heitä odotti kuolemantuomio.


title: Joachim Wilhelminpoika Wargentin

text: Wargentin oli vuokraajana kovaotteinen mies. Hän pieksi Matts Airaksisen mustelmille niin pahoin, että ”kolme veristä paitaa oli viikon aikana riisuttava”. Airaksisen vammoista osa jäi pysyviksi ja Wargentin joutui antamaan hyvitykseksi osan talonpojan veroja anteeksi. Johan Ryhästä Wargentin kidutti eväidensä varastamisesta syyttäen, mutta syytös osoittautui perättömäksi. Ryhäsen tehtyä valituksen kantokirjuri Mollenius määrättiin 10 taalerin sakkoihin, mutta Wargentin jäi ilman rangaistusta. Vuonna 1693 antoi Wargentin Rigojevin tilan vuokralle toiselle talonpojalle, vaikka Rigojev oli suorittanut vuokransa.


title: Joachim Wilhelminpoika Wargentin

text: Joachim Wargentin kuului turkulaiseen, alun perin Saksasta tulleeseen kauppiassukuun. Hänen isänsä Wilhelm Wargentin (1641–1692) oli raatimies ja kauppias ja tämän isä Joachim Wargentin (k.1682) aikansa rikkaimpia valtaporvareita. Myös äidinisä Joachim Wittfooth (k.1677) kuului Turun rikkaimpaan porvaristoon. Wargentinin sisar Anna (k.1720) oli pietistijohtaja Petter Schaeferin vaimo ja hänen veljenpoikansa Pehr Vilhelm Wargentin (1717–83) aikansa kuuluisimpia ruotsalaisia tähtitieteilijöitä. Wargentin oli kahdesti naimisissa. Ensimmäisestä avioliitosta syntynyt tytär Anna Magdalena Wargentin avioitui 1727 Liperin kartanoisäntien feodaalipyrkimyksiä vastaan taistelleen kruununvouti Johan Vadstenin kanssa. Heidän tyttärensä Maria Vadsten nai Klas Johan Molanderin ja muutti tämän kanssa Ilomantsiin, kuntaan, jonka talonpoikia Joachim Wargentin oli aikoinaan kaltoin kohdellut.


title: Pehr Vilhelm Wargentin

text: Pehr Vilhelm Wargentin (11. syyskuuta 1717 – 13. joulukuuta 1783) oli oman aikansa tunnetuimpia ruotsalaisia tähtitieteilijöitä. Hän keskittyi Jupiterin kuiden tutkimiseen. Lisäksi hän on kehittänyt Ruotsi-Suomen väestötilastoa sekä julkaissut lukuisia tutkimuksia myös geofysiikan alalta. Hänen mukaansa on nimetty yksi kuun kraattereista.


title: Pehr Vilhelm Wargentin

text: Sukujuuriltaan Wargentin kuului turkulaiseen, alun perin Saksasta kotoisin olevaan kauppiassukuun. Hänen setänsä oli Joachim Wilhelminpoika Wargentin ja tätinsä Anna Wargentin oli pietistijohtaja Petter Schaeferin vaimo. Pehr Vilhelmin isä oli kirkkoherra Wilhelm Wilhelminpoika Wargentin.


title: Lanús Partido

text: Lanús Partido on Suur-Buenos Airesin alueella oleva kunta ("partido") Buenos Airesin maakunnassa. Alueella oli vuonna 2010 noin 450 000 asukasta. Alueen pääkaupunki on Lanús. Muita kaupunkeja ovat muun muassa Gerli, Monte Chingolo, Remedios de Escalada ja Valentín Alsina. Jalkapalloseura Club Atlético Lanús on kotoisin Lanúksen kaupungista.


title: Angry Birds Seasons

text: Angry Birds Seasons on Rovio Entertainmentin kehittämä ja julkaisema pulmapeli, joka on seuraaja alkuperäiselle "Angry Birdsille". Peli julkaistiin useille eri mobiilialustoille ja Microsoft Windowsille 21. lokakuuta 2010.


title: Angry Birds Seasons

text: "Angry Birds Seasonsin" idea on sama kuin "Angry Birdsissä". Pelaajan täytyy tuhota erilaisissa rakennelmissa olevat vihreät siat ampumalla lintuja ritsalla. Pelaaja saa tietyn määrän lintuja tietyssä järjestyksessä, joiden avulla pitää läpäistä kenttä. Pelissä esiintyi ensimmäistä kertaa oranssi lintu ja pinkki lintu. Oranssi lintu osaa pullistua pallokalan tavoin. Se lisättiin "Angry Birdsiin" myöhemmin versiossa 2.0.0 ja "Angry Birds Rioon" versiossa 1.4.2. Versiossa 2.5.0 esitelty pinkki lintu taas puhaltaa ampumisensa jälkeen saippuakuplia, jotka nostavat ympärillään olevia kappaleita ilmaan ja pudottavat ne myöhemmin maahan. Pinkki lintu lisättiin alkuperäiseen "Angry Birdsiin" versiossa 3.0.0.


title: Angry Birds Seasons

text: Alun perin Rovio julkaisi "Angry Birdsin" vain halloween-versiona Applen iOS:lle nimellä "Angry Birds Halloween". Tämän jälkeen joulukuussa julkaistiin "Angry Birds Seasons", jossa oli kaksi teemaa: ”Trick or Treat” (halloween-teema') ja ”Season’s Greedings” (jouluteema). "Seasons" julkaistiin nyt myös Android- ja Symbian^3-alustoille. Sen jälkeen peliin ollaan julkaistu paljon eri teemoja. Helmikuussa julkaistiin ”Hogs and Kisses” (ystävänpäiväteema), maaliskuussa ”Go Green, Get Lucky” (irlantilaisen Pyhän Patrickin päivän teema), huhtikuussa ”Easter Eggs” (pääsiäisteema). Kesäkuussa julkaistiin ”Summer Pignic” (kesäteema). Tämän jälkeen syyskuussa julkaistiin ”Mooncake Festival” (kiinalaisen keskisyksyn juhlan teema).


title: Angry Birds Seasons

text: 21. lokakuuta 2010 julkaistiin ”Ham’o’Ween”, toinen halloween-teema, jonka jälkeen julkaistiin joulukuussa ”Wreck the Halls”, toinen jouluteema. Tammikuussa 2011 julkaistiin ”Year of the Dragon” (kiinalaisen uudenvuoden teema). Maaliskuussa julkaistiin ”Cherry Blossom” (japanilaisen hanamin teema), kesäkuussa ”Piglantis”, toinen kesäteema, ja elokuussa ”Back to School” (koulun alkamispäivän teema).


title: Angry Birds Seasons

text: 23. lokakuuta 2012 "Seasons 2011" ja "Seasons 2012" vaihtuivat nimille "Season 1" ja "Season 2". Lisäksi julkaistiin uusi ryhmä, "Season 3", jonka ensimmäinen episodi on kolmas halloween -teema, ”Haunted Hogs”. Joulukuun ensimmäinen päivä julkaistiin ”Winter Wonderham” (kolmas jouluteema). Huhtikuussa 2013 kaikkiin "Season 3":n episodeihin lisättiin kolme kerättyjen tähtien määrän perusteella aukeavia erikoistasoa. Samalla episodin ”Winter Wonderham” taustaväri oli muutettu purppurasta siniseksi. Toukokuussa 2013 julkaistiin uusi taikuriteemainen episodi, ”Abra-Ca-Bacon”.


title: Angry Birds Seasons

text: Joulukuussa 2013 julkaistiin "Season 4" -ryhmän ensimmäinen episodi nimeltä "Arcitc Eggspedition", jossa on jouluteema. Ryhmän toinen episodi, "South Hamerica" julkaistiin heinäkuussa 2014. Sen teemana on atsteekkien kalenteri.


title: Angry Birds Rio

text: Angry Birds Rio on Rovio Entertainmentin kehittämä ja julkaisema mobiilipeli, joka on "Angry Birds" -pelisarjan kolmas osa. Peli julkaistiin 22. maaliskuuta 2011. "Angry Birds Rio" perustuu "Rio"-elokuvan maailmaan.


title: Angry Birds Rio

text: Pelin alussa ilkeät lintukapparit kidnappaavat "Angry Birdsin" linnut ja vie ne Rio de Janeiroon. "Angry Birds Rio" on perusidealtaan samanlainen kuin alkuperäinen "Angry Birds", mutta pelissä pelaajan täytyy possujen sijaan ensimmäisessä episodissa ampua ritsalla linnut kohti häkkejä, joissa on lintuja. Ideana on tuhota häkit, jolloin linnut niissä vapautuvat. Myöhemmin seuraavissa episodeissa kuuluu osua erilaisissa rakennelmissa oleviin apinoihin. Pelin loppuvastuksena toimii Riosta tuttu päävihollinen, Nigel-niminen kakadu. "Angry Birds Riossa" on myös jokaisen jakson kenttiin piilotettu kultaisia hedelmiä.


title: Angry Birds Rio

text: Pelissä on kuusi jaksoa ja kaksi erikoisjaksoa, ”Golden Beachball” ja ”Trophy Room”. Ensimmäisen saa auki iOS-versiolla löytämällä kultaisen rantapallon ja muussa tapauksessa "Rio"-elokuvan DVD:n mukana tulevalla koodilla. ”Trophy Roomin” tasot aukeavat joko episodien läpäisemisen tai kultaisten hedelmien keräämisen kautta.


title: Angry Birds Rio

text: Myöhemmin julkaistiin päivityksiä, jotka sisälsivät seitsemännen jakson nimeltä ”Market Mayhem” ja tekivät "Golden Beachballin" pelattavaksi ilman koodia.


title: Angry Birds Rio

text: "2.0"-versiossa peliin lisättiin "Rio 2" -osio, jossa lintujen ulkoasu on uudistettu "Angry Birds Toons" -hahmojen mukaisiksi.


title: Tracy Morgan

text: Tracy Jamal Morgan (s. 10. marraskuuta 1968) on yhdysvaltalainen näyttelijä, koomikko ja kirjailija. Parhaiten hänet tunnetaan rooleistaan "Saturday Night Live"- ja "30 Rock" -televisiosarjoissa.


title: Retkikunta 27

text: Retkikunta 27 () oli Kansainvälisen avaruusaseman 27. miehistö. Retkikunta alkoi 16. maaliskuuta 2011 Sojuz TMA-01M:n irtautuessa asemasta.


title: Retkikunta 27

text: Asemalle jääneet Retkikunta 26:n miehistön jäsenet Dmitri Kondratjev, Catherine Coleman ja Paolo Nespoli jatkoivat Retkikunta 27:n jäseninä. Kolme uutta miehistön jäsentä saapuivat Sojuz TMA-21:n mukana asemalle 6. huhtikuuta 2011.


title: Retkikunta 27

text: Retkikunta päättyi 23. toukokuuta 2011 Sojuz TMA-20:n irtautuessa asemasta, vaikka aseman komentajuus oli juhlallisesti luovutettu Retkikunta 28:n miehistölle jo päivää aikaisemmin.


title: Retkikunta 27

text: Retkikunta 27:n aikana asemalta irtautui venäläinen Progress M-09M ja japanilainen Kounotori 2 eli HTV-2 huoltoalus, saapui Sojuz TMA-21 ja Progress M-10M huoltoalus, sekä tapahtui avaruussukkula "Endeavourin" viimeinen lento STS-134 avaruusasemalle.


title: New Yorkin Uutiset

text: New Yorkin Uutiset oli New Yorkissa ilmestyvä suomen- ja englanninkielinen lehti. Lehden julkaiseminen alkoi vuonna 1906, ja se oli tarkoitettu enimmäkseen suomalaisille siirtolaisille Yhdysvalloissa. Lehden päätoimittajina toimivat muun muassa Matti Kurikka, J. A. Mustonen, Eero Erkko, Esa Arra, Jussi Himanka sekä Rauli Virtanen. Lehti saavutti parhaimmillaan noin 15 000 kappaleen levikin. New Yorkin seudun suomalaisyhteisön ja tilaajamäärien pienennyttyä New Yorkin Uutiset fuusioitui vuonna 1996 Floridassa kustannettavaan Amerikan Uutisiin.


title: Moska (televisiosarja)

text: Moska on Jari Tervon käsikirjoitukseen perustuva suomalainen sarja, joka alkoi Yle TV1:n Kotikatsomon uudella sunnuntaipaikalla 9. lokakuuta 2011. Tapahtumat keskittyvät lehden toimituskuntaan ja lehden kirjoitusten kohteena oleviin ihmisiin. Sarjassa sivutaan päivän politiikkaa ja julkisuutta sen kiroineen ja ansioineen. Sarjan ohjasi Pirkka-Pekka Petelius ja sen tuotti Ilmo Laevuo Tuotanto Oy Säihkystä.


Jalkapallon alle 20-vuotiaiden Etelä-Amerikan-mestaruuskilpailut (Juventud de América) on kahden vuoden välein järjestettävä jalkapalloturnaus. Turnausta hallinnoi Etelä-Amerikan jalkapalloliitto CONMEBOL. Hallitseva mestari on Uruguay. Eniten mestaruuksia on Brasilialla (11). Turnauksia on järjestetty 28.


title: Gregor Rajh

text: Gregor Rajh (s. 21. heinäkuuta 1992) on slovenialainen jousiampuja. Rajh asuu Kamnikissa.


title: Gregor Rajh

text: Rajh osallistui nuorten olympialaisiin 2010, joissa hän oli henkilökohtaisen kilpailun neljäs ja voitti hopeaa sekajoukkuekilpailusta yhdessä Kreikkalaisen Zoi Paraskevopulun kanssa.


title: Nanoturvallisuuskeskus

text: Työterveyslaitokselle (TTL) perustettiin vuoden 2011 alusta nanoturvallisuuskeskus vastaamaan kasvavaan tarpeeseen nanomateriaalien turvallisuuskysymyksissä. Nanoturvallisuuskeskus keskittyy työympäristössä esiintyvien nanohiukkasten haittojen ja riskien ehkäisyyn sekä turvallisuuden edistämiseen. Keskuksen johtajana toimii tutkimusprofessori Kai Savolainen.


title: Nanoturvallisuuskeskus

text:
Nanoturvallisuuskeskus:
Nanoturvallisuuskeskus lakkautettiin vuoden 2016 aikana. Johtuen laitoksen saamaan valtionapuun kohdistuvista viiden miljoonan euron leikkauksista , lähes kaikki nanoturvallisuuskeskuksen työntekijät menettivät työpaikkansa.


title: Nanoturvallisuuskeskus

text: Työterveyslaitoksella on meneillään useita kansallisia ja kansainvälisiä tutkimushankkeita, joissa pyritään vastaamaan kysymyksiin nanojen turvallisuudesta eri näkökulmista. EU on yksi päärahoittajista, jonka lisäksi kansalliset tahot, kuten Työsuojelurahasto ja Suomen Akatemia, tukevat nanoturvallisuustutkimusta TTL:llä.Vuoden 2011 alussa EU:n komissio valtuutti Työterveyslaitosen koordinoimaan kaikkea EU:n rahoittamaa nanoturvallisuustutkimusta. Erilaisia hankkeita koordinoidaan ns. NanoSafety Clusterin kautta. Tähän yhteenliittymään kuuluu noin 30 tutkimusprojektia, joiden rahoitusosuus EU:lta on noin 112 miljoonaa euroa. Projekteissa työskentelee useita satoja tutkijoita ympäri Eurooppaa.


title: Nanoturvallisuuskeskus

text: Työterveyslaitos koordinoi klusteria kahden vuoden ajan, jolloin se on vastuussa sen tiedottamisesta, kokouksien järjestämisestä, kansainvälisen yhteistyön lisäämisestä, tulevien nanoturvallisuuteen vaikuttavien toimintojen suunnittelusta yhdessä muiden yhteenliittymän jäsenten kanssa sekä yhteistyöstä alan teollisuuden kanssa.


title: Nanoturvallisuuskeskus

text: Tutkimus klusterin sisällä on laajaa. Siinä pyritään kattamaan kaikki vaiheet nanomateriaalien ja -tuotteiden suunnittelusta loppusijoitukseen. Monitieteiseen tutkimukseen liittyy aiheita, kuten toksikologia, ekotoksikologia, altistumisen arviointi, riskienhallinta ja standardisointi.


title: F.A.M.E.

text: F.A.M.E. on R&B-artisti Chris Brownin neljäs studioalbumi. Se julkaistiin Jive Recordsin kautta maaliskuussa 2011.


title: F.A.M.E.

text: Albumi sijoittui Yhdysvaltain Billboard 200 -listan kärkeen, kun sitä myytiin 270 000 kappaletta sen ilmestymisviikolla. Chris Brown aloittaa F.A.M.E. Tour -kiertueen Australiassa huhtikuussa 2011.


title: F.A.M.E.

text: Albumin ensimmäinen single "Yeah 3x" julkaistiin 25. lokakuuta 2010. Kappale on tyyliltään dancepopia ja sen on tuottanut yhdysvaltalainen DJ Frank E. Single sijoittui kymmenen kärkeen mm. Uuden-Seelannin, Britannian, Sveitsin ja Tanskan listoilla. Yhdysvaltain Billboard Hot 100 -listalla single sijoittui sijalle 15. Single sai kriitikoilta hyvää palautetta. Sen sanottiin tuovan klubitunnelmaa. Ilmestyessään "Yeah 3x" aiheutti myös hämminkiä. Kappaleen melodia nimittäin mukailee huomattavasti skotlantilaisen elektronisen musiikin artistin Calvin Harrisin kappaleen "I'm Not Alone" melodiaa. Albumin toinen single "Look at Me Now" julkaistiin 1. helmikuuta 2011. Singlellä vierailevat Busta Rhymes ja Lil Wayne. Single sijoittui Billboard Hot 100 -listan 6. sijalle. Kappale "Beautiful People" julkaistiin 11. maaliskuuta 2011 albumin kolmantena singlenä. Sillä vierailee ja sen tuotannosta vastaa italialainen house DJ Benny Benassi. Single onkin ihan mukavasti päässyt maailmanlaajuiseen suosioon. Albumin neljäs single "She Ain't You" julkaistiin 28. maaliskuuta 2011.


title: Kirstin Jean Lewis

text: Kirstin Jean Lewis (s. 14. joulukuuta 1975 Roodepoort) on eteläafrikkalainen jousiampuja. Hän edustaa seuratasolla kapkaupunkilaista Protea Sports Clubia. Lewis on ollut FITA:n ranking-listalla parhaimmillaan sijalla 28, jonka hän saavutti vuonna 2004.


title: Kirstin Jean Lewis

text: Lewis on osallistunut olympialaisiin kolmesti, vuosina 1996–2004. Hän oli Atlantan kisoissa 1996 henkilökohtaisessa kilpailussa 30. hävittyään toisella kierroksella Moldovan Natalia Valeevalle. Lewis ampui myös maansa yhdenneksitoista sijoittuneessa joukkueessa. Hän oli Sydneyssä 2000 mukana vain henkilökohtaisessa kilpailussa, jossa hän putosi jälleen toisella kierroksella ja oli 32. Lewis sijoittui samassa kilpailussa kuudenneksitoista Ateenan kisoissa 2004.


title: Timo Häkkinen

text: Timo Häkkinen (s. 10. lokakuuta 1983) on Sotajumala-yhtyeen rumpali joka liittyi yhteeseen vuonna 2004 vakiojäseneksi toimittuaan sessiorumpalina vuodesta 2003. Häkkinen toimii samalla yhtyeissä A Sullen Day, Estrangulados, Kataplexia (sessiorumpali) ja Where Victims Lie. Häkkinen on myös toiminut yhtyeissä Atakhama ja Funeris Nocturnum. Hän on myös toiminut korvaavana rumpalina Wintersunissa.


title: Timo Häkkinen

text: Häkkinen on maininnut musiikillisiksi vaikuttajikseen Gösta Sundqvistin, Bill Hicksin, George Kolliaksen, Derek Roddyn, John Longstrethin, Kai Hahdon ja Dave Nortonin.


title: Battle-luokka (hävittäjä)

text: Battle-luokka oli Britannian kuninkaallisen laivaston ja Australian laivaston hävittäjäluokka. Alukset valmistettiin kolmessa alaluokassa, joista ensimmäinen tilattiin osana vuoden 1942 laivasto-ohjelmaa. Muutetut toinen ja kolmas tilaus sekä kaksi suurennettua alusta oli suunniteltu tilattavaksi vuosien 1943 ja 1944 laivasto-ohjelmissa. Pääosa jälkimmäisistä tilauksista peruutettiin sodan lähestyessä loppuaan, jolloin alusten tarve väheni merkittävästi. Kuitenkin kaksi Australian tilaamista kolmannen ryhmän aluksista valmistui Australiassa.


title: Battle-luokka (hävittäjä)

text: Seitsemän luokan aluksista valmistui ennen sodan päättymistä, mutta ainoastaan "HMS Barfleur" osallistui taistelutoimiin brittiläisen Tyynenmeren laivaston mukana.


title: Battle-luokka (hävittäjä)

text: Toisen maailmansodan alun tapahtumat osoittivat, että Britannian kuninkaallisen laivaston hävittäjien ilmatorjunta ei kyennyt torjumaan keskitettyä ilmahyökkäystä, ja siten laivasto kärsi suuria tappioita. Vuonna 1941 tehdyt päätökset ongelman ratkaisemiseksi johtivat uusiin hävittäjille asetettaviin vaatimuksiin, kuten ilmatorjuntakykyisen riittävällä tulnejohdolla varustetun pääaseen käyttöönottoon. Samalla päätettiin tykkien asentamisesta etukannelle yliampuvina, jotta kaikilla tykeillä voitaisiin tarvittaessa ampua samaan maaliin. Tykkien ampuma-alaa kasvatettiin siirtämällä komentosiltaa taaemmas. Lisäksi esitettiin asennettavaksi kahdeksan 40 millimetrin 60 pituuskaliiperin ilmatorjuntatykkiä kaksiputkisina asennuksina keskilaivaan sekä takakannen rakenteiden päälle, mikä mahdollistaisi kattavan ja toisiaan täydentävän ampuma-alan. Lähisuojaa täydennettiin vielä eri puolille alusta asennetuin 20 millimetrin ilmatorjuntatykein. Alukselle asennettiin lisäksi vakaajat, jotka mahdollistivat parhaan mahdollisen alustan tulitoiminnalle. Merimaalitorjuntaa täydennettiin asentamalla kahdeksan 21 tuuman torpedoputkea asennetuina kahteen neljän ryhmään. Sukellusveneentorjunta-aseistuksena oli kaksi syvyyspommikiskoa sekä neljä heitintä.


title: Battle-luokka (hävittäjä)

text: Yllä olevan aseistuksen pohjalta suunniteltiin uusi alus, joka hyväksyttiin keväällä 1941. Alukset olivat merkittävästi aiempaa suurempia ja niitä pidettiinkin lähinnä Tribal-luokan alusten tappioiden korvaajina. Suunnitelman mukaisina alukset olivat 116 metriä pitkiä ollen reilun puoli metriä Tribal-luokan aluksia pidempiä. Alusten leveys oli kuitenkin lähes metrin suurempi.


title: Battle-luokka (hävittäjä)

text: Ensimmäiset kymmenen suunnitelman mukaista alusta tilattiin 27. huhtikuuta 1942 osana vuoden 1942 laivasto-ohjelmaa. Samalla päätettiin luopua aakkosiin perustuvasta nimeämiskäytännöstä, ja ne nimettiin tunnettujen taisteluiden mukaan, mistä tulee luokan nimikin Battle-luokka. Tilausta täydennettiin vielä kuudella aluksella 12. elokuuta, jolloin samalla ensimmäiseen tilaukseen kuuluneet "HMS Hogue" ja "HMS Lagos" siirrettiin J. Samuel White and Companylta Cammell Lairdille.


title: Battle-luokka (hävittäjä)

text: Tilausten tekeminen ei lopettanut suunnittelutyötä, ja vaikka suunnitelmat olivatkin pitkälle vietyjä, joitakin muutoksia ilmatorjunnan parantamiseksi vielä tehtiin. Pääaseeksi päätettiin valita 4,5 tuuman tykit aiemman vain alakulmille suunniteltujen 4,7 tuuman tykkien tilalle. Aluksille asennettiin siten neljä 4,5 tuuman tykkiä asennettuna kaksiputkisiin Mk IV -torneihin. Valittujen tykkien korotuskulmat riittivät ilmamaalien torjuntaan, ja niihin voitiin liittää tarvittava tutka-avusteinen tulenjohto. Kaksiputkiset 40 millimetrin 60 pituuskaliiperin tykit päätettiin asentaa vakautettuina Hazemayer Mk IV -asennuksina, joiden tulenjohdosta huolehtisi tyypin 282 tutka. Tykit asennettaisiin rinnakkain torpedoputkien väliin. Valmistuksen viiveet mahdollistivat vielä 20 millimetrin tykkien vaihtamisen neljän 40 millimetrin 60 pituuskaliiperin yksiputkisina Mk VII -asennuksina. Tykeistä yksi asennettiin sillan etupuolelle B-tykin taakse, kaksinpuolin siltaa yhdet ja yksi puolikannen takaosaan.


title: Battle-luokka (hävittäjä)

text: Tyynenmeren taisteluista japanilaisia vastaan taistellessa saatujen kokemusten mukaan keskilaivaan sijoitettu nelituumainen ilmatorjuntatykki oli tehoton. Siten vain ensimmäisessä valmistuneessa aluksessa "HMS Barfleuriss" tykki säilytettiin, ja lopuissa se korvattiin kahdella yksiputkisella 40 millimetrin tykillä Mk VII -asennuksena, jolloin Boforsin valmistamien tykkien lukumäärä nousi neljääntoista. Määrä oli suurempi kuin monilla risteilijöillä.


title: Battle-luokka (hävittäjä)

text: Aluksilla oli valmistuessaan verkkorakenteinen masto, eikä tolppa kuten alkuperäisissä suunnitelmissa. Maston vaihto mahdollisti uusimpien tutkien asentamisen sekä erilaisten omakonetunnistimien käytön. Tavanomainen tutkavarustus oli tyypin 293 merivalvontatutka, tyypin 291 ilmavalvontatutka ja kaksi tyypin 275 tulenjohtotutkaa kytkettynä Mk VI -tulenjohtojärjestelmään.


title: Battle-luokka (hävittäjä)

text: Vuoden 1943 laivasto-ohjelmaan sisällytettiin 24 Battle-luokan hävittäjää sekä kaksi niistä suurennettua alusta. Aluksista kuusi tilattiin 10. maaliskuuta 1943, viisitoista 24. maaliskuuta ja loput viisi 5. kesäkuuta. Kahden suurennetun aluksen, "HMS Ypresin" ja "HMS Vimieiran" tilaukset siirrettiin lopulta seuraavaan Daring-luokkaan.


title: Battle-luokka (hävittäjä)

text: Alkuperäinen Group 43:n alustilaus sisälsi mahdollisuuden lisäalusten hankinnasta eli kolmannen laivueen alukset, joiden aseistuksena tulisi olemaan uudet 4,5 tuuman tykein varustetut Mark VI -tykkitornit. Vaikka amiraliteetti peruutti alukset, Australian hallitus tilasi vuonna 1945 laivastolleen kaksi aluksista. Kumpaakaan näistä ei peruutettu, ja kummankin aluksen köli laskettiin vuonna 1946, mutta niiden valmistuminen oli hyvin hidasta. Ensimmäinen "HMAS Anzac" valmistui Williamstownin laivastontelakalta vasta vuonna 1950 ja sen sisaralus "HMAS Tobruk" Cockatoo Islandin telakalta Sydneystä vasta vuotta myöhemmin. Ainoa eroa suunniteltuihin aluksiin oli savuhormien rakenne.


title: Battle-luokka (hävittäjä)

text: Alusten pääaseistuksena oli kaksi kahdella 4,5 tuuman 45 pituuskaliiperin Mark V -tykillä varustettua Mark VI -tykkitornia, joita täydensi kaksi viisiputkista 21 tuuman torpedoputkisarjaa Mk IX -torpedoille. Ilmatorjunta-aseistuksena oli kolme kaksiputkista Boforsin 40 millimetrin ilmatorjuntakanuunaa mallia STAAG Mk II ja 6–7 kappaletta samoja tykkejä yksiputkisina Mk VII -asennuksina. Sukellusveneentorjuntaan aluksilla oli yksi Squid-sukellusveneentorjuntaheitin.


title: Aalto Start-Up Center

text: Aalto Start-Up Center on Aalto-yliopistossa toimiva yrityskiihdyttämö, joka sijaitsee Espoon Otaniemessä, kasvuyrityskeskus A Gridissä. Aalto Start-Up Center tarjoaa asiakkailleen laajat yhteydet yliopiston osaamiseen ja resursseihin, asiantuntija- ja mentorointipalveluita, yritysneuvontaa, tietoiskuja, tapahtumia ja seminaareja. Yritykset valitaan jatkuvalla haulla ja kiihdyttämökauden kesto on vuoden.


title: Uudenkaupungin uusi kirkko

text: Uudenkaupungin uusi kirkko on punatiilinen kirkko, joka sijaitsee Uudessakaupungissa.


title: Uudenkaupungin uusi kirkko

text: 1620-luvulla valmistunut Uudenkaupungin vanha kirkko oli jo huonossa kunnossa, jolloin vanha kirkko haluttiin remontoida. Korjaussunnitelma annettiin lääninarkkitehti Georg Theodor von Chiewitzille, joka tuli tarkastamaan kirkon kunnon vuonna 1853. Hänen ehdotuksensa perusteella kaupunkiin päätettiin rakentaa kokonaan uusi kirkko. Kaupungissa sattuneen vuoden 1855 tulipalon jälkeen Chiewitz ehdotti kirkon rakennuttamista torin pohjoispuolelle. Hän myös suunnitteli kirkon. Kirkon rakennustyöt aloitettiin vuonna 1858 ja se valmistui vuonna 1863. Kirkon avajaisia vietettiin seuraavana vuonna.


title: Alfonso Menéndez

text: Alfonso Menéndez Vallín (s. 31. toukokuuta 1966 Avilés) on espanjalainen jousiampuja ja olympiavoittaja.


title: Alfonso Menéndez

text: Menéndez osallistui Barcelonan olympialaisiin 1992, joissa hän voitti joukkuekilpailusta kultaa yhdessä Juan Carlos Holgadon ja Antonio Vásquezin kanssa. Hän oli mukana myös henkilökohtaisessa kilpailussa, jossa hän oli 42.